qundao/data-zh-poetry huggingface dataset:
念奴娇·端阳后二日箨庵招饮
作者：曹溶
朝代：清
体裁：词

淋漓梅雨，恣销沉、南渡宫垣烟月。龙舸争标前日事，刚剩奔涛飞雪。顾曲周郎，开筵相命，拟待娇歌发。藉花眠柳，此中宁少英杰。何限上苑思量，银灯回影，欢会翻凄切。弈局觞筹和屐齿，妆点东山风物。勒个金钟，拖条藤杖，谁免星星发。与君谈笑，旅愁多付鹃舌。
念奴娇·贺嵋雪生子
作者：曹溶
朝代：清
体裁：词

赋归陶令，但锄成南野，云溪一曲。忽送石麟天上种，绣褓珠光相续。左倚琴心，右提玉树，此事平生福。嘉宾填户，隔花催暖醹醁。须信稳卧名山，芝兰围绕，慰中年幽独。诗箧酒瓢多付与，安用黄金万斛。翠帐闻啼，朱弦伴笑，恰许聪明足。多多益善，劝君携满丝竹。
念奴娇·送卜声北上
作者：曹溶
朝代：清
体裁：词

绿香塘上，又催君、去踏尘沙为客。匣有莫邪龙夜吼，函谷曾织草贼。口不言功，松楸拄径，暂与鸿沟隔。时来起舞，种花先问南陌。也拟祖道长亭，垂杨离恨，怕挽丝千尺。遥望红缨驱骏马，脱帽宝钗楼侧。自致云霄，手提编户，换了闲锋镝。经过燕赵，寄情应把春惜。
念奴娇·采友堂夜集
作者：曹溶
朝代：清
体裁：词

晚潮烟袅，望楼头篙低，琉璃云净。揖冷侯门多倦羽，犹自高谈觞政。雀颔堆盘，蒪羹下豉，雅集真相称。釭花红灿，夜深留取春剩。筵上绝少韶华，风霜憔悴，同有忧时病。末路纡回铙鼓地，清泪教人偷迸。蜡屐山中，华鞯塞外，欲去悲涂泞。不如长聚，醉来聊枕松磴。
念奴娇·长干秋夜
作者：曹溶
朝代：清
体裁：词

僧楼听雨，厌花侧虫鸣，好秋过半。记得微醺上画桥，十五雏姬回看。柳掩筝床，风吹舞帐，的是秦淮岸。归来闲叹，凉杀也无人伴。荡子青衫失意，转眼江山，便把三春换。药圃糟丘计未成，何况罗襦粉汗。月落城乌，露沾宫草，旧事君须算。且留残梦，莫被邻鸡催断。
念奴娇·雪中过陈氏山庄
作者：曹溶
朝代：清
体裁：词

肯嫌春谢，但随云飘动，冷眠湘簟。蜡屐正宜苔径涩，此处清晖荏苒。亲扣柴关，瀑香斜挂，全把吴山掩。长廊鸟散，我来玉雪彻糁。欲携一缕茶烟，和他幽意，不放笙歌染。南宋风华萧飒尽，惟剩顽云数点。又被閒心，十分搜剔，松竹添春靥。雁声催到，客中佳兴难减。
怀潘次耕
作者：曹溶
朝代：清
体裁：五言律诗

我友今安在，江村积潦深。苦吟过百战，高枕获初心。夙约花筹冷，闲愁戌管阴。定知游辙倦，鸡黍或相寻。
悯荒二首
作者：曹溶
朝代：清

寇祸烈兹土，举目无故观。百里一空城，蓬蒿郁相蟠。村妪土中出，肘肉伤雕残。生长不识布，石灰暖我寒。匍匐向前途，力尽酸肺肝。苦菜萌已晚，采之不能餐。撤屋备朝薪，露处难久安。边境既流离，内地何由完。宸聪听还卑，讨论穷众端。减赋息长徭，万方用腾欢。游民轻去乡，担釜卧沟侧。未知何方好，奔走昧南北。无乃吏政苛，聊欲避所逼。持檄疾招来，计口给汝食。诚恐失初心，展转成盗贼。踉跄返前村，日影正曛黑。面目半已改，父子不相识。劝汝秉锄犁，陇上艺黍稷。妇女勿娇惰，轧轧当户织。壮者习弯弓，努力卫邦国。人事苟修诗，天道岂终极。
悯荒二首·其一
作者：曹溶
朝代：清
体裁：古风

寇祸烈兹土，举目无故观。百里一空城，蓬蒿郁相蟠。村妪土中出，肘肉伤雕残。生长不识布，石灰暖我寒。匍匐向前途，力尽酸肺肝。苦菜萌已晚，采之不能餐。撤屋备朝薪，露处难久安。边境既流离，内地何由完。宸聪听还卑，讨论穷众端。减赋息长徭，万方用腾欢。
悯荒二首·其二
作者：曹溶
朝代：清
体裁：古风

游民轻去乡，担釜卧沟侧。未知何方好，奔走昧南北。无乃吏政苛，聊欲避所逼。持檄疾招来，计口给汝食。诚恐失初心，展转成盗贼。踉跄返前村，日影正曛黑。面目半已改，父子不相识。劝汝秉锄犁，陇上艺黍稷。妇女勿娇惰，轧轧当户织。壮者习弯弓，努力卫邦国。人事苟修诗，天道岂终极。
惜红衣·美人鼻
作者：曹溶
朝代：清
体裁：词

黛角棱分，山尖样软，浅涡双亸。界破花钿，何曾用梳裹。酸来自拥，刚配得、目低眉锁。婀娜。芳缕乍迎，胜樱桃含颗。凝脂欲涴，搓粉无痕，遮他杏衫可。攀枝臭蝶，宝鼎拨新火。为问镂金带，拭涕背人知么。感嚏频应是，思我好春闲坐。
感皇恩
作者：曹溶
朝代：清
体裁：词

珠落凤凰池，绛云如组。南国留人处延伫。翠帘高卷，一派桐花清举。艺林开玉宇，今犹古。应有丽鬟，含情无语。眉向檀郎舞筝柱。欲飞双燕，弹尽六朝金缕。世间春几许，君全取。
扬州慢·与林铁崖陈鹿友程古狂饮
作者：曹溶
朝代：清
体裁：词

读罢离骚，客闲无赖，临春强自支持。向流莺声里，问往日花枝。话神武、门前轶事，澄湖鱼鸟，怅怏归迟。有糟丘百尺，黄金尽买蒪丝。飞尘塞眼，谢公山、台榭参差。少如云歌伎，安边壮略，谱入新词。共讶狂奴老矣，苍生泪、犹似平时。仗三更渔笛，回风吹散情痴。
探春慢·立夏日看汪园莺粟
作者：曹溶
朝代：清
体裁：词

湖雨斜收，锦帆脉脉，閒游一任疏散。弄酒台荒，买歌金尽，白发难教且缓。闻道临风处，剩无数、腰肢香软。愁红怨绿平分，韶光还放轻暖。细数隔年花信，过老圃商量，翠靥重剪。乳燕来时，杜鹃啼后，别占谁家池馆。不向东君笑，似失路、琵琶天远。客里怜伊，凭栏唤将春转。
摊破浣溪纱·忆广南胡家歌姬
作者：曹溶
朝代：清
体裁：词

缓步藏春进酒来，好风微觉画裙开。料是君家常作使，莫嫌猜。送恨将心吹玉管，含羞当面整金钗。轻薄未应嫌杜牧，且徘徊。
摸鱼儿·勉宏略叠前韵
作者：曹溶
朝代：清
体裁：词

古贤豪、聚书抽藻，舍旃更有何思。康庄待付凡流去，历块连钱方驶。兵偃矣。应笑我、淋漓泪点如铅水。少年场里。恣燕剪红殷，花幡翠绕，搴得丽人袂。轻尘外，数岁安居苧里。嫩蒸波面飘米。长风逆溯西京上，收召邹枚齐起。传心事。第敝屣浮荣，先学恹恹醉。名因迹寄。虑史氏占星，霎时蓬散，权借彩虹系。
摸鱼儿·勉宏略叠前韵
作者：曹溶
朝代：清

古贤豪、聚书抽藻，舍旃更有何思。康庄待付凡流去，历块连钱方驶。兵偃矣。应笑我、淋漓泪点如铅水。少年场里。恣燕剪红殷，花幡翠绕，搴得丽人袂。轻尘外，数岁安居苧里。嫩蒸波面飘米。长风逆溯西京上，收召邹枚齐起。传心事。第敝屣浮荣，先学恹恹醉。名因迹寄。虑史氏占星，霎时蓬散，权借彩虹繫。
摸鱼儿·叠前韵答吴宝崖见怀宝崖武林人
作者：曹溶
朝代：清
体裁：词

溯词源、六飞南渡，诸家全斗才思。丛山漠漠青如昨，独觉流光惊驶。秋到矣。趁十幅蒲帆，错绣层层水。唐公瓢里。见炳烛裁诗，题蕉纫碧，累月共仙袂。劳相念，麋鹿何须爵里。太仓刚剩稊米。鼎钟无处堪容我，聊逐沙鸥眠起。凄恻事。问故国、交朋雨散谁同醉。浮踪远寄。倩山作纶巾，江为罗带，牢把客愁系。
摸鱼儿·叠前韵答吴宝崖见怀宝崖武林人
作者：曹溶
朝代：清

溯词源、六飞南渡，诸家全斗才思。丛山漠漠青如昨，独觉流光惊驶。秋到矣。趁十幅蒲帆，错绣层层水。唐公瓢里。见炳烛裁诗，题蕉纫碧，累月共仙袂。劳相念，麋鹿何须爵里。太仓刚剩稊米。鼎钟无处堪容我，聊逐沙鸥眠起。凄恻事。问故国、交朋雨散谁同醉。浮踪远寄。倩山作纶巾，江为罗带，牢把客愁繫。
摸鱼儿·同止岳过济武寓中叠前韵
作者：曹溶
朝代：清
体裁：词

叩琳宫、乍闻鸣鹤，满庭堆垛幽思。绕城川路千回折，犹怅去帆难驶。相狎矣。请健笔题笺，勘破南湖水。无分表里。取玉局丰华，收归海贷，明月照双袂。耽游戏，勿复占星帝里。羞将青史酬米。吴山久付先生卧，却被索郎扶起。须耐事。恐见说世缘，触眼心如醉。鸿音莫寄。待紫陌骊驹，闹花深草，■了又重系。
摸鱼儿·同止岳过济武寓中叠前韵
作者：曹溶
朝代：清

叩琳宫、乍闻鸣鹤，满庭堆垛幽思。绕城川路千回折，犹怅去帆难驶。相狎矣。请健笔题笺，勘破南湖水。无分表里。取玉局丰华，收归海贷，明月照双袂。耽游戏，勿复占星帝里。羞将青史酬米。吴山久付先生卧，却被索郎扶起。须耐事。恐见说世缘，触眼心如醉。鸿音莫寄。待紫陌骊驹，闹花深草，■了又重繫。
摸鱼儿·吴园次招集米山堂
作者：曹溶
朝代：清
体裁：词

展瑶笺、近寻稽阮，开襟长倚疏竹。乾坤落落存芒屦，自信了无拘束。春不足。最可惜芙蓉，千点埋浓绿。游踪待续。看簟卷微波，堂深瘦影，清语漱寒玉。高歌后，糟底梨花正熟。更阑四照银烛，红尘旧梦浮云散，少壮去如飞镞。闲是福。莫唤起龟年，重唱开元曲。新愁几斛。只买断婵娟，携多凿落，相约卧空谷。
摸鱼儿·和济武梦赵韫退叠前韵
作者：曹溶
朝代：清
体裁：词

七年馀、未逢珠节，索居那免凄思。河山命驾冲风苦，信觉神居多驶。飞动矣。是碧月楼寒，断续铜壶水。竹林游里。看太乙莲舟，横穿戟户，狂喜各舒袂。人何在，西接尧都舜里。钢轮陆递军米。天中自昔萧闲境，猝受怒笳吹起。偏好事。每襆被漳台，四顾应刘醉。双鱼即寄。让拊枕缠绵，绿纱烟语，先我寸肠系。
摸鱼儿·和济武梦赵韫退叠前韵
作者：曹溶
朝代：清

七年馀、未逢珠节，索居那免凄思。河山命驾冲风苦，信觉神居多驶。飞动矣。是碧月楼寒，断续铜壶水。竹林游里。看太乙莲舟，横穿戟户，狂喜各舒袂。人何在，西接尧都舜里。钢轮陆递军米。天中自昔萧闲境，猝受怒笳吹起。偏好事。每襆被漳台，四顾应刘醉。双鱼即寄。让拊枕缠绵，绿纱烟语，先我寸肠繫。
摸鱼儿·宴米山堂
作者：曹溶
朝代：清
体裁：词

听风铃、遍传春去，荼蘼红发留客。善和坊里驮娇马，不让小蛮颜色。愁似织。望复岭回溪，隐隐星窗隔。浮生作剧。便刻竹题诗，挥裘换酒，清啸古今窄。开筵处，松下危楼倚碧。流连难至头白。微温气候宜人甚，秉烛再游始得。吾有癖。纵弱絮沾泥，何损须髯戟。抛残可惜。须画鼓催花，香罗剪蝶，长著阮家屐。
摸鱼儿·济武同诸君过饮倦圃三叠前韵
作者：曹溶
朝代：清
体裁：词

偶携壶、空明小径，背时偏有微思。黄鹂两两啼初罢，门外雪翻波驶。咸集矣。任脱帽乔柯，濯足阶前水。白蘋香里。更越濑经寒，吴湾度夏，从此绝分袂。欢相接，通德真惭记里。筼筜凤到生米。休嗤下国舆图俭，五岳中心崇起。添快事。堪借得、夷光歌舞深宫醉。悠然谩寄。只左掘陶泓，右倾凿落，斯世本无系。
摸鱼儿·济武同诸君过饮倦圃三叠前韵
作者：曹溶
朝代：清

偶携壶、空明小径，背时偏有微思。黄鹂两两啼初罢，门外雪翻波驶。咸集矣。任脱帽乔柯，濯足阶前水。白蘋香里。更越濑经寒，吴湾度夏，从此绝分袂。欢相接，通德真惭记里。筼筜凤到生米。休嗤下国舆图俭，五岳中心崇起。添快事。堪借得、夷光歌舞深宫醉。悠然谩寄。只左掘陶泓，右倾凿落，斯世本无繫。
摸鱼儿·济武见访示一词次韵奉答
作者：曹溶
朝代：清
体裁：词

解尘羁、天容聱叟，年来馀少清思。书奁药架勤收拾，错愕隙驹方驶。吾倦矣。拚冷落交游，孤坐谈秋水。五湖阴里。忽露宿鵁鶄，风翻芦荻，相助挽征袂。贫傢俱，回听朝鸡万里。陶公欲酿无米。此心漫诧同顽铁，又被高歌催起。人世事。料不过、对花对鸟千回醉。閒情自寄。看瑶海飞灰，珠林断响，九鼎寸丝系。
摸鱼儿·济武见访示一词次韵奉答
作者：曹溶
朝代：清

解尘羁、天容聱叟，年来馀少清思。书奁药架勤收拾，错愕隙驹方驶。吾倦矣。拚冷落交游，孤坐谈秋水。五湖阴里。忽露宿鵁鶄，风翻芦荻，相助挽征袂。贫傢俱，回听朝鸡万里。陶公欲酿无米。此心漫诧同顽铁，又被高歌催起。人世事。料不过、对花对鸟千回醉。閒情自寄。看瑶海飞灰，珠林断响，九鼎寸丝繫。
摸鱼儿·病坐采山亭怀济武
作者：曹溶
朝代：清
体裁：词

正秋闲、药囊斜挂，此家竟日含思。腐毫嗣咏高轩遍，差喜竹深溪驶。天阔矣。再何时褰裳，径度蓬莱水。建安年里。记追逐西园，芙蓉承盖，烟月络珠袂。儒冠老，卜筑停车废里。桃花任昉遗米。牵船或傍鸳鸯宿，渔市一番歌起。真异事。看偌大南朝，只让渊明醉。情来辄寄。欲饱乞风流，冰壶同映，浩浩免拘系。
摸鱼儿·病坐采山亭怀济武
作者：曹溶
朝代：清

正秋闲、药囊斜挂，此家竟日含思。腐毫嗣咏高轩遍，差喜竹深溪驶。天阔矣。再何时褰裳，径度蓬莱水。建安年里。记追逐西园，芙蓉承盖，烟月络珠袂。儒冠老，卜筑停车废里。桃花任昉遗米。牵船或傍鸳鸯宿，渔市一番歌起。真异事。看偌大南朝，只让渊明醉。情来辄寄。欲饱乞风流，冰壶同映，浩浩免拘繫。
摸鱼儿·答嵋雪叠前韵
作者：曹溶
朝代：清
体裁：词

怨城空、冷风黄叶，君来始获精思。昨年放眼章华上，仿佛猎徒飙驶。堪乐矣。聚司马元龙，入我毫端水。懒真堂里。遇花谱唐宫，十分春色，邀客展芳袂。尘途浊，耐可欹眠井里。侏儒耻向分米。移居只在秋塍畔，东望海云初起。文章事。似雪乳盈瓯，续取连宵醉。蕉筒索寄。纵铸就并刀，象觿双佩，难解此心系。
摸鱼儿·答嵋雪叠前韵
作者：曹溶
朝代：清

怨城空、冷风黄叶，君来始获精思。昨年放眼章华上，仿佛猎徒飙驶。堪乐矣。聚司马元龙，入我毫端水。懒真堂里。遇花谱唐宫，十分春色，邀客展芳袂。尘途浊，耐可欹眠井里。侏儒耻向分米。移居只在秋塍畔，东望海云初起。文章事。似雪乳盈瓯，续取连宵醉。蕉筒索寄。纵铸就并刀，象觿双佩，难解此心繫。
摸鱼儿·答止岳五叠前韵
作者：曹溶
朝代：清
体裁：词

掩荆扉、笔床蛛网，都无兰畹佳思。亲逢八咏楼头客，驱策驽骀皆驶。吾病矣。听枕上桐声，一夜随沟水。小山丛里。只三百青铜，换他珠榨，相聚解罗袂。荒祠畔，遥射菰蒋十里。江乡徒诩鱼米。紫芝曲避咸阳焰，肯爱子房招起。非细事。有北斗量金，难博今生醉。卮言是寄。怕春去多时，柔肠撩乱，空用柳条系。
摸鱼儿·答止岳五叠前韵
作者：曹溶
朝代：清

掩荆扉、笔床蛛网，都无兰畹佳思。亲逢八咏楼头客，驱策驽骀皆驶。吾病矣。听枕上桐声，一夜随沟水。小山丛里。只三百青铜，换他珠榨，相聚解罗袂。荒祠畔，遥射菰蒋十里。江乡徒诩鱼米。紫芝曲避咸阳焰，肯爱子房招起。非细事。有北斗量金，难博今生醉。卮言是寄。怕春去多时，柔肠撩乱，空用柳条繫。
摸鱼儿·答王迈人六叠前韵
作者：曹溶
朝代：清
体裁：词

曳青藜、笋舆休禦，炎光常带寒思。钱神脉脉无消息，何计挽迟为驶。堪隐矣。有作队鸥凫，栖向当年水。五噫声里。更罝网高张，麟枯凤老，相泣反前袂。天壤内，空阔仍同梓里。齐名敢觑苏米。书生习气难镵削，汉柳多情三起。些子事。莫近舍樽前，追忆黄垆醉。有家似寄。要缩取方壶，天风海屋，长剑辘轳系。
摸鱼儿·答王迈人六叠前韵
作者：曹溶
朝代：清

曳青藜、笋舆休禦，炎光常带寒思。钱神脉脉无消息，何计挽迟为驶。堪隐矣。有作队鸥凫，栖向当年水。五噫声里。更罝网高张，麟枯凤老，相泣反前袂。天壤内，空阔仍同梓里。齐名敢觑苏米。书生习气难镵削，汉柳多情三起。些子事。莫近舍樽前，追忆黄垆醉。有家似寄。要缩取方壶，天风海屋，长剑辘轳繫。
摸鱼儿·约济武游鹤洲
作者：曹溶
朝代：清
体裁：词

羡携钱、陈留北阮，斯人殊妙豪思。不然羲辔情悭极，晓夜行天嫌驶。凉动矣。转望断飞楼，淼淼银河水。玉壶光里。便鹤氅参差，戏拖拄杖，犹是杏坛袂。经南郭，此去桃源几里。聚图何处寻米。群书乱积藤梢下，拔地一峰隆起。成雅事。烦转语昌藜，不作红裙醉。馀生寄寄。看揽胜归来，川灵献媚，篷背锦囊系。
摸鱼儿·约济武游鹤洲
作者：曹溶
朝代：清

羡携钱、陈留北阮，斯人殊妙豪思。不然羲辔情悭极，晓夜行天嫌驶。凉动矣。转望断飞楼，淼淼银河水。玉壶光里。便鹤氅参差，戏拖拄杖，犹是杏坛袂。经南郭，此去桃源几里。聚图何处寻米。群书乱积藤梢下，拔地一峰隆起。成雅事。烦转语昌藜，不作红裙醉。馀生寄寄。看揽胜归来，川灵献媚，篷背锦囊繫。
摸鱼儿·送晓山师住如如庵
作者：曹溶
朝代：清
体裁：词

讯毗陵、乌衣甲第，投闲正属雄思。金鳞直透千重网，霞气赤城遥驶。良健矣。好不涉程途，幻出莲花水。名山社里。怪采菊狂生，蜉蝣晋宋，亲执远公袂。情偶结，乐土移归瘠里。溪田雀啄香米。儒门淡泊相传久，那得无人飙起。奇特事。本李耳衔杯，却见瞿昙醉。逢场曰寄。贵出匣吹毛，弥天伎俩，重把马驹系。
摸鱼儿·送晓山师住如如庵
作者：曹溶
朝代：清

讯毗陵、乌衣甲第，投闲正属雄思。金鳞直透千重网，霞气赤城遥驶。良健矣。好不涉程途，幻出莲花水。名山社里。怪采菊狂生，蜉蝣晋宋，亲执远公袂。情偶结，乐土移归瘠里。溪田雀啄香米。儒门淡泊相传久，那得无人飙起。奇特事。本李耳衔杯，却见瞿昙醉。逢场曰寄。贵出匣吹毛，弥天伎俩，重把马驹繫。
摸鱼儿·酒间答星期四叠前韵
作者：曹溶
朝代：清
体裁：词

别吴州、便穿荒圃，此中应蓄深思。嘹嘹哀雁清笳外，铁甲往来何驶。君司矣。且玩弄垂虹，鲁望吟残水。故人杯里。有松籁疑弦，鱼梁近画，莫湿感时袂。浮沉处，游侠难逢轵里。丹砂转讶成米。男儿胸次多冰雪，兴到谁嫌腾起。眼底事。怪几日、浓阴未解如酣醉。痴肠可寄。愿花月常辉，天公注定，也似赤绳系。
摸鱼儿·酒间答星期四叠前韵
作者：曹溶
朝代：清

别吴州、便穿荒圃，此中应蓄深思。嘹嘹哀雁清笳外，铁甲往来何驶。君司矣。且玩弄垂虹，鲁望吟残水。故人杯里。有松籁疑弦，鱼梁近画，莫湿感时袂。浮沉处，游侠难逢轵里。丹砂转讶成米。男儿胸次多冰雪，兴到谁嫌腾起。眼底事。怪几日、浓阴未解如酣醉。痴肠可寄。愿花月常辉，天公注定，也似赤绳繫。
摸鱼儿·金明寺访灯公叠前韵
作者：曹溶
朝代：清
体裁：词

噪秋蝉、澄潭界道，入门疑酿良思。观空的是英雄业，鞭影不施而驶。身到矣。正踏破机缘，随分佳山水。宝华轮里。睹碎碣蟠蜗，四垂青薜，禅客半无袂。天街返，佚老鸱夷旧里。庵蕳间续厨米。家风肯受龙蛇杂，钟散月斜香起。因此事。痛举世沉沉，总被文章醉。纵横各寄。要汛扫蓬蒿，拨尘相对，驴橛定休系。
摸鱼儿·金明寺访灯公叠前韵
作者：曹溶
朝代：清

噪秋蝉、澄潭界道，入门疑酿良思。观空的是英雄业，鞭影不施而驶。身到矣。正踏破机缘，随分佳山水。宝华轮里。睹碎碣蟠蜗，四垂青薜，禅客半无袂。天街返，佚老鸱夷旧里。庵蕳间续厨米。家风肯受龙蛇杂，钟散月斜香起。因此事。痛举世沉沉，总被文章醉。纵横各寄。要汛扫蓬蒿，拨尘相对，驴橛定休繫。
摸鱼儿·闻周青士有词纬之选寄之
作者：曹溶
朝代：清
体裁：词

喜瑶樽、细倾醽醁，苕溪已倦双桨。寒崖紫雾濛濛地，鸿过影留疏幌。迟见访。乍断箧书成，好对群山爽。情多自奖。尽受得春怜，载归朱户，斜月堕罗帐。休孤赏，拟倩麻姑仙爪，挑动人间技痒。名花不乏沉酣处，掩抑方堪寄想。空追怅。似烛泪堂开，楚楚闻清响。秦欧既往。仗象管吹香，惊回弱梦，身老钿筝上。
摸鱼儿·陈用亶尧夫携尊济武寓中同集叠前韵
作者：曹溶
朝代：清
体裁：词

命长筵、秋澄物候，穷乡足浣忧思。阿谁不恨盐车困，绝影奔尘之驶。深坐矣。话少伯无端，泛尽江南水。半床花里。盼弦月斜流，参横树杪，先判隔城袂。翻韵谱，何异徵歌北里。拣沙私幸留米。灯前击钵声希后，户外云璈徐起。狂奴事。可笺乞天公，日买新丰醉。一时兴寄。作艺海盘游，不须楼橹，坚瓠也堪系。
摸鱼儿·陈用亶尧夫携尊济武寓中同集叠前韵
作者：曹溶
朝代：清

命长筵、秋澄物候，穷乡足浣忧思。阿谁不恨盐车困，绝影奔尘之驶。深坐矣。话少伯无端，泛尽江南水。半床花里。盼弦月斜流，参横树杪，先判隔城袂。翻韵谱，何异徵歌北里。拣沙私幸留米。灯前击钵声希后，户外云璈徐起。狂奴事。可笺乞天公，日买新丰醉。一时兴寄。作艺海盘游，不须楼橹，坚瓠也堪繫。
摸鱼儿·集米山堂观剧
作者：曹溶
朝代：清
体裁：词

剪浓阴、雨余池馆，飞花正点琼甃。龙眠爱写西园集，不念客窗人瘦。游马骤。仗好鸟啼开，三径苔钱绣。低回昼漏。恰翠暖氍毹，丹浮琥珀，屏侧烬香兽。征衫袖，情泪年前浥透。伤离便合相就。教坊乐部何戡在，料理记歌红豆。联访旧。是手解金龟，投老家山后。东方射覆。识欢伯藏春，柔乡销夜，中有两眉皱。
摸鱼儿·题宝崖像
作者：曹溶
朝代：清
体裁：词

妒年华、翻然四照，何人画出闲思。扬鞭直踏龙门路，止憾骅骝难驶。君过矣。君不见、大江日夜无情水。柏梁宫里。想金母频来，露茎高揭，仙泪已濡袂。论行乐，掉臂遨游戚里。东方倦索珠米。那如痴倚吴山枕，指点桑田尘起。增盛事。早结就同心，日索梅花醉。雄风所寄。直大啸成雷，鼻端出火，车上一壶系。
摸鱼儿·题宝崖像
作者：曹溶
朝代：清

妒年华、翻然四照，何人画出闲思。扬鞭直踏龙门路，止憾骅骝难驶。君过矣。君不见、大江日夜无情水。柏梁宫里。想金母频来，露茎高揭，仙泪已濡袂。论行乐，掉臂遨游戚里。东方倦索珠米。那如痴倚吴山枕，指点桑田尘起。增盛事。早结就同心，日索梅花醉。雄风所寄。直大啸成雷，鼻端出火，车上一壶繫。
故里吟
作者：曹溶
朝代：清
体裁：古风

我本禾中民，暂作姑苏客。一年一度归去来，每见人情不如昔。恶雨连春蚕箔难，湖田侵水桑苗残。乡村苦盗市苦没，家无斗米衣裳单。成群游手贪言乱，传讹倾刻腾郊闬。识者稍为违俗行，辄起千人横目看。乘间但欲恣焚掠，此岂有意存炎汉。负贩低昂物价贵，里正胥徒热可畏。挂屋空遗一卷书，面色如灰少生气。亲知恤我招我返，具区烟浪滔天远。吴语轻浮莫久居，长卿倦辙今须挽。狐有首丘岂不忆，满室蓬蒿除未得。伯通故迹依然在，佣保随时宁敢悔。
星期堕驴后意气弥壮喜而作歌
作者：曹溶
朝代：清
体裁：古风

郑公骑驴踏冰雪，山人效之在暑月。触暑江关途路长，那免尘埃生一蹶。鸣声粗急极可怪，晋贤闻此翻叫绝。好尚从来不可齐，若辈要知非俊物。山人烱鉴端在兹，扶携颠覆将属谁。负重宁无千里骨，致远良藉层霄姿。街亭统军败蜀绩，陈陶流血倾唐基。用才衡量各有分，大小倒置鸩毒随。前车之戒亦仁爱，山人好游终不悔。轻装侧帽转风流，缓镫垂鞭多意态。真成诋驴被驴笑，栖霞山色方清峭。冻蕊含烟应候开，飞觞石上参孤啸。回首天门光若拭，高轩八驺能者得。日暮徘徊古道旁，我为山人重太息。
春云怨·悼钱葆馚中翰
作者：曹溶
朝代：清
体裁：词

最难将息。怪山鬼不情，催人如织。瘦损帝台鸾凤，渤海迤南无翠色。絮语萧萧，无多时候，忽报莲花镂双翼。泡幻前生，翩然梦断，笑拥众香国。卿云绚锦真当惜。步西清复道，蓬莱宫侧。愁满瑶琴太相逼。彩管尘飞，孰赋吴天，绿窗鸂鶒。雅骨长留，九峰犹在，但唤醉游未得。
春云怨·铁崖招饮湖中
作者：曹溶
朝代：清
体裁：词

心情似昨。识桄榔庵底，一囊丘壑。雨洗平蛮碑额，铜鼓唱声歌不恶。送客南还，凤凰山曲，十二雕栏斗红药。铁石肝肠，龙蛇翰墨，肯负旧时诺。新酥试饼玻璃薄。更洞庭春色，词人风味，画舫沿流江畔泊。酒语凄然，半入浔阳，夜深弦索。绿鬓何如，青衫在此，泪与晚潮并落。
晚入东塔禅房
作者：曹溶
朝代：清
体裁：七言律诗

乍归禾里客怀酸，仅识城东旧讲坛。曲港欲邀仙舸宿，山风不动塔铃寒。一身与世悲空寂，初地从僧借羽翰。春晦更看游骑少，夜凉花雨撼栏杆。
望江南 其一 本意
作者：曹溶
朝代：清
体裁：词

江南远，乳燕不曾来。千里信回春水阔，一年人去野棠开。香阁在尘埃。
望江南 其三 本意
作者：曹溶
朝代：清
体裁：词

江南别，旧泪一双流。笛弄夜凉关路黑，虫悬叶老玉衣秋。且莫盼兰舟。
望江南 其二 本意
作者：曹溶
朝代：清
体裁：词

江南小，近日不藏春。朱户半开眠宿酒，粉娥成队散轻尘。弦管正愁人。
望江南 其四 本意
作者：曹溶
朝代：清
体裁：词

江南恨，亭榭少人看。醉里不堪啼鴂早，梦余初觉卖花寒。风雨又漫漫。
望江南·本意
作者：曹溶
朝代：清

江南远，乳燕不曾来。千里信回春水阔，一年人去野棠开。香阁在尘埃。江南小，近日不藏春。朱户半开眠宿酒，粉娥成队散轻尘。弦管正愁人。江南别，旧泪一双流。笛弄夜凉关路黑，虫悬叶老玉衣秋。且莫盼兰舟。江南恨，亭榭少人看。醉里不堪啼鴂早，梦余初觉卖花寒。风雨又漫漫。
木兰花慢·采山亭北杏花盛开
作者：曹溶
朝代：清
体裁：词

问艳春何处，三四点，雨声中。便倩影裁成，疏红不闹，衬粉玲珑。枝头有些冷在，笑尚书、赋物未能工。好认一帘墙外，那如双鬓楼东。是他不放小园空，略比玉壶松。谅有意偎人，烟横渐拆，日淡斜烘。追看上林游侣，趁垂杨、夹道马蹄浓。旧梦不随妖冶，嫩情多寄微濛。
木兰花慢·题项东井画为文公寿
作者：曹溶
朝代：清
体裁：词

禾兴悭岫色，赖张璪，富霜毫。恣翠晕安篱，烟丝倚瀑，全取空寥。登临送情不浅，带斜晖、又听暮钟飘。疑有支公故业，闭关安问征桡。名山何许傍云根，吾欲借书寮。向王猷买竹，苏耽酿橘，兼种芭蕉。春应去人未远，肯蹉跎、三万六千朝。除却图成景物，眼前都是蓬蒿。
杂忆平生诗友十四绝句·其一
作者：曹溶
朝代：清
体裁：七言绝句

鼎铛有耳玉为盘，周雅还登上将坛。辽海鹤飞曾不返，浮云相望路漫漫。
杂忆平生诗友十四绝句·其七
作者：曹溶
朝代：清
体裁：七言绝句

落纸随人换酒钱，雄才合在楚云边。一生惯得安心法，懒向冲波驾铁船。
杂忆平生诗友十四绝句·其三
作者：曹溶
朝代：清
体裁：七言绝句

杯阑角韵雁门阴，廿载绸缪缟带心。自捧天书将母后，斗杓高坐万山深。
杂忆平生诗友十四绝句·其九
作者：曹溶
朝代：清
体裁：七言绝句

情芽本易惹閒愁，剪翠雕红未肯休。别体江湖成日下，西昆翻讶少风流。
杂忆平生诗友十四绝句·其二
作者：曹溶
朝代：清
体裁：七言绝句

文采风流压万人，觥船动处墨花春。于今无复凌霜手，落鸟丝□网路尘。
杂忆平生诗友十四绝句·其五
作者：曹溶
朝代：清
体裁：七言绝句

五岭曾看续楚骚，名家更拾锦成毫。参差那得联征袂，绿柳城边响夜涛。
杂忆平生诗友十四绝句·其八
作者：曹溶
朝代：清
体裁：七言绝句

学成早岁谢轩车，偕隐花林侠有馀。特向峰头寻俊语，具区千顷浴芙蕖。
杂忆平生诗友十四绝句·其六
作者：曹溶
朝代：清
体裁：七言绝句

分部甘陵起爱憎，人间甲乙事难凭。男儿也叶秤量梦，文选楼中半夜灯。
杂忆平生诗友十四绝句·其十
作者：曹溶
朝代：清
体裁：七言绝句

好奇争欲逞新裁，元祐频令入管来。恰似赏他春色遍，杂花还向野亭开。
杂忆平生诗友十四绝句·其十一
作者：曹溶
朝代：清
体裁：七言绝句

艳才惊目五茸城，结社珠盘尽有名。堪怪酬身坚似铁，韶年偏赋绮罗情。
杂忆平生诗友十四绝句·其十三
作者：曹溶
朝代：清
体裁：七言绝句

东南空谷少同条，剩有幽人卧碧霄。松叶满庭秋磬杳，夜床谁与听芭蕉。
杂忆平生诗友十四绝句·其十二
作者：曹溶
朝代：清
体裁：七言绝句

娄江学士擅风华，璧玉光中骤玉騧。重唱铁崖新乐府，倩他红袖拂琵琶。
杂忆平生诗友十四绝句·其十四
作者：曹溶
朝代：清
体裁：七言绝句

野服从来拙自知，胸中木强未随时。鸳湖百顷冰花满，乞与先生下钓丝。
杂忆平生诗友十四绝句·其四
作者：曹溶
朝代：清
体裁：七言绝句

蛾眉自昔宠难同，敢信天家结网工。挽尽南朝新调弱，松陵杰士气如虹。
李云田以虔州怀予诗见示奉答
作者：曹溶
朝代：清
体裁：七言律诗

避兵曾说到江东，十幅春帆下北风。烽火依然连郡国，文章真解误英雄。梦回老友蓬蒿里，泪尽军州鼓角中。岁月奔驰还话别，异时搔首望征鸿。
桂枝香·望罗浮山
作者：曹溶
朝代：清
体裁：词

江霞万叠。乍影到艨艟，梅花飞雪。怪石丛边，犹是晋时薇蕨。山村几许佳人梦，被青鸾、一声啼歇。葛洪存否，罅空煮药，夜寒碑碣。又何必、仙桥踏月。怕坐来深洞，十分难别。较似髯苏，官舍共眠冰铁。风尘无限关心事，算丹丘、应属豪杰。戏鞭哑虎，瑶笙更把，海云吹裂。
桂枝香·祖园春宴
作者：曹溶
朝代：清
体裁：词

侯家第宅。有野水朱桥，锦帆轻渡。一架藤花索袅，玉铃新护。卖饧天气争游冶，画楼前、是东风路。乍停珠勒，半揎翠袖，女郎无数。爱筵上、笙歌似雾。尽杜鹃啼遍，不教春暮。絮扑征衫，重与曲尘相遇。多情本是江南物，到长安、牵惹如故。倚阑干醉，谁家蛱蝶，换人愁去。
桂枝香·祖园春宴
作者：曹溶
朝代：清

侯家第宅。有野水朱桥，锦帆轻渡。一架藤花索袅，玉铃新护。卖饧天气争游冶，画楼前、是东风路。乍停珠勒，半揎翠袖，女郎无数。爱筵上、笙歌似雾。尽杜鹃啼遍，不教春暮。絮扑征衫，重与麴尘相遇。多情本是江南物，到长安、牵惹如故。倚阑干醉，谁家蛱蝶，换人愁去。
桐庐道中
作者：曹溶
朝代：清
体裁：五言律诗

细路循溪转，苍然易夕阴。城荒衔素壁，潭静带孤琴。野刹烟中见，危滩雨后深。桐君如可遇，便许掷华簪。
槜李四首·其一
作者：曹溶
朝代：清
体裁：七言绝句

净相僧房起盛名，徐园旧价顿教轻。尝新一惜潜夫齿，嚼出金钟玉磬声。
槜李四首·其三
作者：曹溶
朝代：清
体裁：七言绝句

肤如奈子能加脆，液较杨梅特去酸。江北江南无别品，倾城倾国借人看。
槜李四首·其二
作者：曹溶
朝代：清
体裁：七言绝句

滮水蟠根奕叶长，筵前冰齿得仙浆。上林嘉种休相借，验取夷光到甲香。
槜李四首·其四
作者：曹溶
朝代：清
体裁：七言绝句

青绡圆转密交枝，绕蒂中悬玉一丝。莫怪几回停食指，伤心吴越被兵时。
水调歌头·赠琴士程隐庵
作者：曹溶
朝代：清
体裁：词

铁笛老仙去，无复采花船。刚存湖角烟霭，夕照助苍然。晞发横觥旅舍，恰得提嵇挈阮，古意满朱弦。象板不须奏，大雅正当前。青冥处，无人会，调空传。一切浮华剥尽，高对逸人眠。携到蜀都眉黛，又拜汉家宫爵，此福恐难全。曲罢且危坐，香雪舞蹁跹。
水调歌头·钓台
作者：曹溶
朝代：清
体裁：词

行过富春渚，绝壁倚青天。披裘男子高卧，安取客星悬。手弄桐庐烟雾，秋水不随人老，花覆打鱼船。青史几兴废，竿影至今圆。摘松鬣，摩藓石，恨高寒。谢家如意偏到，山顶泣婵娟。欲起云台将相，罗拜先生床下，汉鼎定千年。旧事休深论，溪畔且安眠。
水龙吟·与兰生饮酒
作者：曹溶
朝代：清
体裁：词

萧萧阮杖犹存，得钱便觉余杭姥。茂陵芳草，联翩裘马，今成尘土。欲称情怀，邹枚捧砚，美人歌舞。自蓬莱清浅，新愁隔断，空留下，对床雨。兄弟二三零落，各匆匆、渔樵为伍。霜花布帽，杜家诗瘦，逢春更苦。青山无恙，尚堪行乐，莫嫌豺虎。徵往事、古屋灯昏，闲数尽，城头鼓。
水龙吟·午日湖上
作者：曹溶
朝代：清
体裁：词

一年莺外时光，藕花将满湖南路。绿荫斜带，层层珠箔，惹人深处。倚遍重楼，共移清景，寻他箫鼓。怅吴霜染鬓，难簪艾叶，佳梦逐，奔驹去。刚觉山川如故。别灵均、渐凋兰杜。红情待续，小吟消夏，谁传纨素。徐挂轻帆，此身宜称，闲风浪雨。算归来未得，鸥盟七泽，被杯中误。
水龙吟·垂丝海棠
作者：曹溶
朝代：清
体裁：词

对花疑对佳人，问他栏外将谁倚。成都陌上，秤量颜色，似君无几。摇漾芳年，莫惊飘堕，蜂须扶起。忆唐宫旧事，杨家姊妹，同午梦，新妆洗。漫说织茸自喜。护馀寒、正当愁际。丰姿想像，蝉光绿润，分簪红珥。引罢回波，衔来娇靥，软绵如此。愿萦牵不断，情丝万缕，把东风系。
永遇乐·芜城答宗定九
作者：曹溶
朝代：清
体裁：词

杯酒平生，乍分烟月，良友难遇。琼蕊城边，开襟话旧，俯仰论吴楚。芙蓉别苑，几年增筑，管领艳秋虫语。问人间、谁当行乐，啖名只成相误。香词脱腕，碧茸绀蝶，羞与周秦为侣。客艇空江，系花不定，同属关情处。勤来慰我，雪毛盈顶，万事莫如乡路。愁肠动、吴州聚铁，难将错铸。
永遇乐·雁门关
作者：曹溶
朝代：清
体裁：词

眼底秋山，旧来风雨，横槊之处。壁冷沙鸡，巢空海燕，各是酸心具。老兵散后，关门自启，脉脉晚愁穿去。一书生、霜花踏遍，酒肠涩时谁诉。阑珊鬓发，萧条衣帽，打入唱骊新句。回首神州，重重遮断，惟有翻空絮。岁华贪换，刀环落尽，草际夕阳如故。嗟同病、南冠易感，登楼莫赋。
汉宫春·人日雪
作者：曹溶
朝代：清
体裁：词

金缕新妆，过帖鸡时节，酥酪堆盘。愁人合遇此日，旧腊刚残。天公著意，厌萧条、游戏千般。依约借，并刀剪水，和花飘到栏干。边地没些梅柳，尽无情山色，飞去漫漫。先生向来闭户，回避征鞍。将裘换酒，踏琼瑶、领略春寒。知只有，同心凤侣，高楼自捲帘看。
汉宫春·借寓耕石山房
作者：曹溶
朝代：清
体裁：词

僻好岩居，倩猊薰石枕，蚁汎金船。颠手似欺暮雪，特地争妍。樵童解意，剪藤梢、疏出飞泉。成逸致，邻家聱叟，打门来送蕉笺。行乐须连上日，看簇蛾妆艳，衔凤灯圆。长生亦自馀事，玩世当然。耘花饲鹤，小经纶、常废宵眠。谁并赠，西湖一曲，宋时宫月婵娟。
江上与彦远别
作者：曹溶
朝代：清
体裁：七言绝句

天涯兵动惜分携，人去虔州路更西。试看山中红叶下，五溪秋热鹧鸪啼。
江城子·冬雪
作者：曹溶
朝代：清
体裁：词

溪南密把万山遮。断游车，较寒些。作伴卢仝，敲火听煎茶。莫羡朱门罗帐底，斟美酒，拨琵琶。梦回香炉绣衾斜。是他家，隔天涯。独对兰缸，玉浸绿窗纱。不恨东风吹尚缓，妆阁畔，预添花。
江城子·雪夜
作者：曹溶
朝代：清
体裁：词

谁移蜡信破春枝。剪成丝，瑞难知。冻逼罗衾，香阁费禁持。欲觅胭脂相衬好，留不到，杏花时。打窗连曙响参差。酒盈卮，付歌儿。湿透重裘，前梦耐寻思。几度关山驴背苦，归纵美，已嫌迟。
江城梅花引·秋思
作者：曹溶
朝代：清
体裁：词

夕阳山阔戍楼空。厌西风，已西风。何事风吹偏向客愁中。沙草斜连铜狄路，酒旗卷，一程程，绕汉宫。汉宫，汉宫，扫残红。花一丛，柳一丛。忆也忆也，忆远送、又泣孤鸿。可惜鸳鸯湖上冷归蓬。谩道梦魂能识路，今夜里，比春来，梦不同。
江城梅花引·除夕和赤豹
作者：曹溶
朝代：清
体裁：词

萧萧疏影弄新红。盼东风，未东风。眼角一杯香气透帘栊。酒自著人人自懒，凄凉甚，莽关山，剩倦翁。倦翁，倦翁，小楼中。灯又浓，梦又重。夜也夜也，夜过半、难解诗穷。赖有长笺清响寄高鸿。总把寒更吹教暖，春动也，怕春光，不属侬。
沁园春·右吉和我病痔作用前调寄之
作者：曹溶
朝代：清
体裁：词

问疾维摩，疾隐难瘳，势如毒痡。见雕锼窟穴，自分牝牡，根芽风火，遽染肌肤。危坐应妨，缓行堪惜，闺阁偏招楚大夫。生权要，便望门求舐，奔走当途。何缘摧挫微躯。笑束手仓公两月馀。祝哲人谋国，先除众蠹，雄师克敌，易剪孤雏。姿愧神清，修期漏尽，健甚逢花倒玉壶。酬宾戏，向裈中体物，孰免粗疏。
沁园春·和右吉老眼词
作者：曹溶
朝代：清
体裁：词

东郭先生，契阔旬来，神光若何。想清藏肤理，晋人点漆，空兼定慧，竺氏凝波。畴昔书城，十行齐下，买策犹虚汉殿过。忧时甚，数惊呼决眦，泪满关河。邮筒报我摩挲。似斜日难挥战士戈。待凤凰衔蜡，华灯自照，芙蓉湛水，长剑须磨。云雾丛中，无边轻薄，正合朦胧倦思多。卢医说，要回君顾盼，端藉娇娥。
沁园春·戏赠陈较书
作者：曹溶
朝代：清
体裁：词

姬汝应知，客况无聊，齧妃女唇。漫珠圆凤拨，婢呼樊素，烟横藓佩，师事湘君。富贵漂萍，不随碌碌，棙柁中流尚有身。归来早，向浮名断处，勾管佳辰。茸城月色如银。休通道天边散彩云。愿当筵摇笔，愁山匿影，连朝中酒，恨海扬尘。起五柳生，当苏小小，菊圃双栖八百春。姬微笑，谓彭蠡以后，还有痴人。
沁园春·病痔自嘲
作者：曹溶
朝代：清
体裁：词

闽徼归休，晒阮家裈，送韩子穷。忽痂盛腐血，莫骑尻马，毒连枯髀，空老尸虫。细检方书，膏梁酿患，藜苋何为不见容。支离态，久年辞壁观，昼恋衾浓。五金八石难攻。类阉尹潜居省闼中。暂罗襦罢解，邯郸有恨，曲尘驱散，风月无功。病鬼痴愚，贵人回避，偏嗜林家鹤发翁。休勤疗，倩麻姑爬痒，山友扶筇。
沁园春·节饮效稼轩体
作者：曹溶
朝代：清
体裁：词

醇酒何为，司马曾言，信陵与游。苦浸淫过量，药翻成病，解排寡效，恩易招尤。纵诞形骸，消磨岁月，从古餔糟少俊流。逃名事，尽辞稽放阮，伶妇堪谋。长安风雪红楼。笑贳去行装乏轻裘。况进前妖女，痴心搔痒，突逢俗客，狂语冲喉。老子如今，绝交书就，封爵何劳署醉侯。书无据，且三杯两盏，权取忘忧。
沁园春·题绿溪园
作者：曹溶
朝代：清
体裁：词

近喜休兵，架壑千寻，疏泉一湾。是袖中石晕，苏公东海，琴边菊秀，陶令南山。招鲁诸生，修晋禊事，乞得君王此日闲。优游地，遍秋怀绿淼，春信红殷。有时醉卧苔斑。又绝胜珠楼十二间。想寒更留客，盘堆玉髓，香辰挟妓，户列烟鬟。金谷飞觥，辋川缚帚，云护双扉不用关。无尘迹，止载书车到，泛雪人还。
法曲献仙音·南满铁塔
作者：曹溶
朝代：清
体裁：词

茉莉编毬，毡毼装锦，霸府犹传香土。蜃海璿宫，刘郎无恙，栖禅似怜儿女，向逐鹿，神州日，南天坠花雨。大豪举。聚宫中、黑金生铸，磨来尽、只剩纪年数语。想像出游时，拥珠軿、人影如絮。铁石非坚，问千年、活计何许。尽情痴论古，殿角鹧鸪飞去。
法曲献仙音·饮济武寓中
作者：曹溶
朝代：清
体裁：词

小幔笼香，短墙围玉，认得元龙庭院。兽炭排寒，虫编曲映日，都将尘世偷换。看屋里，青山好，烟城已天半。寻诗伴。捲葱末、漉酒浇饼，酣适甚、花底似闻莺管。淡泞客心长，总列殊、飞絮春软。恣劈红笺，选琼瑶、随风宛转。愿江南且住，曳杖柳阴频见。
洞仙歌·同叶星期探桂未开感赋
作者：曹溶
朝代：清
体裁：词

今年白露，嫩蕊帘前卖。生怕风飘满罗带。到湖阴、荡桨闲逐文鱼，思折得，付与纳凉人戴。谁家留古墅，草没窗楞，似向愁时把愁赛。老干只参天，冷碧斜飞，铺一片影娥词债。算此世、黄金百无情，并月底幽花，暗螀啼坏。
洞仙歌·赠崔兔床
作者：曹溶
朝代：清
体裁：词

写诗江上，划蕉峰苍藓。如虎须髯向风撚。回眸惊、薄暮贮酒空肠，葫芦侧，难忆盛年歌管。戍楼微梦在，宋玉情孤，十二巫云翠轮短。唤樵舟共载，绾柳成鞭，岛瘦郊寒应不免。许我再、相逢白头时，但密雪书林，将灯细剪。
浣溪纱 其一 四十年来所见歌姬某氏最丽赠之
作者：曹溶
朝代：清
体裁：词

仕女行来乐部同，双垂罗带鬓蝉松，心儿旖旎锦堂中。浪滚舞茵怜静婉，尘轻香迹认翔风，几曾容易得相逢。
浣溪纱 其二 四十年来所见歌姬某氏最丽赠之
作者：曹溶
朝代：清
体裁：词

玉笛先将密意通，新声一缕绛云笼，把人薰得口脂浓。屏里扑成惊蛱蝶，烛前捏就软芙蓉，只愁春到不禁风。
浣溪纱·倦圃山矾盛开
作者：曹溶
朝代：清
体裁：词

飘尽红英陌上尘，雕阑重倚玉腰身，仙花唤得小名真。腻粉愁衔蜂翅软，温香旧忆麝脐匀，春归偏要惹游人。
浣溪纱·四十年来所见歌姬某氏最丽赠之
作者：曹溶
朝代：清

仕女行来乐部同，双垂罗带鬓蝉松，心儿旖旎锦堂中。浪滚舞茵怜静婉，尘轻香迹认翔风，几曾容易得相逢。玉笛先将密意通，新声一缕绛云笼，把人薰得口脂浓。屏里扑成惊蛱蝶，烛前捏就软芙蓉，只愁春到不禁风。
浣溪纱·春怨
作者：曹溶
朝代：清
体裁：词

莺粟花开又别家，蘑芜绿上小窗纱，粉墙西去即天涯。白雨偷将春令换，黄昏惯使客心邪，愁来那得好山遮。
浣溪纱·湖上
作者：曹溶
朝代：清
体裁：词

屐齿骄奢谢客儿，爱寻苏小看腰肢，不知谁作有情痴。倚醉自贪山一族，舞残刚剩柳千丝，今年总是忆人时。
浣溪纱·独坐
作者：曹溶
朝代：清
体裁：词

檀板休催日暮天，鸟程信断冷银船，杖头飞尽阮家钱。芍药开时心易怯，鹧鸪啼后梦难圆，僧楼闲看雨声眠。
浣溪纱·閒情
作者：曹溶
朝代：清
体裁：词

陌上髯苏唱柳绵，载花须趁越江船，惜春春去又今年。静馆碧樽闲客夜，软风红药恨人天，新来何处得轻怜。
浪淘沙·初春
作者：曹溶
朝代：清
体裁：词

不脱木棉裘，闲倚空楼。呼儿整顿旧觞筹。残雪溪门刚待扫，莫放扁舟。绿意逗帘钩，欲上还休。黄莺无力啭香喉。春正关人何事也，依约心头。
浪淘沙·夜思同芝麓作
作者：曹溶
朝代：清
体裁：词

清月唤愁心，酒罢空吟。隔墙斜堕海棠阴。故国千门难锁梦，归路沉沉。莺啭旧时音，芳树成林。自从离后损瑶琴。欲寄青山添黛色，莫待春深。
浪淘沙·询孔子威坠马
作者：曹溶
朝代：清
体裁：词

野岸石桥滨，雪色初匀。扬鞭一试紫骝新。记取黄沙沉戟地，不是花茵。持酒酹芳辰，年少腰身。罗衣低拂五陵尘。回首微闻相痛惜，楼上佳人。
浪淘沙·閒情
作者：曹溶
朝代：清
体裁：词

青鸟信沉沉，泪滴罗襟。落红无力上瑶簪。最是横塘风乍紧，吹散柔心。玉盏惜空斟，冷落从今。梦回人倚画床阴。借问谁家香阁里，占得春深。
浪淘沙·题吴园次收绘小像
作者：曹溶
朝代：清
体裁：词

痴绝此渔翁，不钓三公。吴南越北柳阴浓。万事且须看脚下，海阔山空。百怪舞蛟龙，雨雨风风。热肠敛手是英雄。欲展丝纶还有待，人在图中。
清平乐 其一 题壁
作者：曹溶
朝代：清
体裁：词

云屏十二，仙客曾同醉。草没建炎碑上字，岁月凭谁语。腊痕水出平堤，鵁鶄只检花栖。抖擞喉间秀句，雪斜犹倚楼西。
清平乐 其三 题壁
作者：曹溶
朝代：清
体裁：词

偶来津馆，望里冰花满。月白梦回鸡不管，只觉铜壶缓。云芽细煮孤铛，蓬山隔了层城。任说铁肠难挽，泪痕还到银筝。
清平乐 其二 题壁
作者：曹溶
朝代：清
体裁：词

铜驼巷陌，较逊吴天碧。乳燕未来香寂寂，王粲成闲客。鬓丝新点春霜，佛楼冷尽行装。少许曲生风味，费他一夜回肠。
清平乐 其二 题壁
作者：曹溶
朝代：清

铜驼巷陌，较逊吴天碧。乳燕未来香寂寂，王粲成闲客。鬓丝新点春霜，佛楼冷尽行装。少许麴生风味，费他一夜回肠。
清平乐·冬夜
作者：曹溶
朝代：清
体裁：词

月波秋泻，松冷穿窗罅。散步湖干渔笛下，的是含情者。夜来蟋蟀如年，浮花倦理觥船。吟遍满阶黄叶，奈他心在秋边。
清平乐·题壁
作者：曹溶
朝代：清

云屏十二，仙客曾同醉。草没建炎碑上字，岁月凭谁语。腊痕水出平堤，鵁鶄只检花栖。抖擞喉间秀句，雪斜犹倚楼西。铜驼巷陌，较逊吴天碧。乳燕未来香寂寂，王粲成闲客。鬓丝新点春霜，佛楼冷尽行装。少许麴生风味，费他一夜回肠。偶来津馆，望里冰花满。月白梦回鸡不管，只觉铜壶缓。云芽细煮孤铛，蓬山隔了层城。任说铁肠难挽，泪痕还到银筝。
游云岗寺
作者：曹溶
朝代：清
体裁：古风

释氛理时服，顿辔西郊阴。荒陬非乐邦，得友谐所钦。猛志惜暇日，独居多伤心。选徒越农圃，敷席荫飞岑。欢宴不知疲，昃景招鸣禽。反顾丹甍高，诸天布黄金。凿石象祇园，双树垂清森。宁意甲马场，黯黯孤壑深。奔湍吹白沙，迫冬仍浸淫。徐悟区中隘，率性惟幽寻。行帐因风翻，长笛和哀吟。三复河清篇，覆爵还自斟。
游虞山
作者：曹溶
朝代：清
体裁：五言律诗

几折嶙峋上，烟云杳霭间。侵衣见苍翠，沸耳听潺湲。俗爱三春闹，余欣半日闲。从兹蜡两屐，揽胜始虞山。
满江红·程古狂招集舟中
作者：曹溶
朝代：清
体裁：词

雨后潮平，依稀近、龙舟令节。高会处、风尘逆旅，几回愁绝。谢客词多兰瘦，石家春去珊瑚折。送閒情、千种到杯中，真萧屑。铁汉老，心如铁。雪儿媚，歌成雪。恣良宵游览，月圆无缺。湘水寄书梁燕远，秦楼吹笛林花咽。买沙棠、艇子系湖干，人难别。
满江红·钱唐观潮
作者：曹溶
朝代：清
体裁：词

浪涌蓬莱，高飞撼、宋家宫阙。谁荡激、灵胥一怒，惹冠冲发。点点征帆都卸了，海门急鼓声初发。似万群、风马骤银鞍，争超越。江妃笑，堆成雪。鲛人舞，圆如月。正危楼湍转，晚来愁绝。城上吴山遮不住，乱涛穿到严滩歇。是英雄、未死报仇心，秋时节。
点绛唇·寄兴
作者：曹溶
朝代：清
体裁：词

斜掩红窗，影迷前日桃花路。送春三度，只有人如故。瘦减腰围，每被征衫诉。归心误，雨声深处，江上扁舟暮。
点绛唇·平远台秋眺
作者：曹溶
朝代：清
体裁：词

愧杀陈琳，磨残铁砚收军后。喜逢凉昼，千里都穿透。高处生寒，渐逼蛮花瘦。人如旧，海光一溜。熨尽青山皱。
烛影摇红·扬州己未正月十四夜
作者：曹溶
朝代：清
体裁：词

江左名宵，六街化作流苏结。让他灯影乍分明，最爱朦胧月。搅动閒愁不歇，遍相逢、闹花惊蝶。裁纨扇小，涂粉车轻，陈隋时节。冷落红桥，顿看箫管吹教热。肯嫌芳药未开园，火树层层叶。今夜何人报帖，记三生、杜郎曾说。曲残帘下，酒醒楼头，春愁尚怯。
烛影摇红·答香侯
作者：曹溶
朝代：清
体裁：词

秋色中分，银蟾催彻楼头晏。五湖归浪隔芙蓉，徒倚朱栏遍。谁寄题诗纨扇，伏宾鸿、彩毫重见。远山停雪，野帐传烽，愁来庭院。未脱征衫，一年听尽铜壶箭。锦骝成队玉关开，近息沙场战。不信孤臣身贱，但看取、冰华拂面。难医白发，任说丹砂，夜凉人倦。
牛心山寺
作者：曹溶
朝代：清
体裁：五言律诗

右卫城东寺，香台积雁毛。一川融夏雪，众壑舞松涛。落照牛羊小，悬崖日月高。欲留谈胜谛，长剑愧粗豪。
玉楼春·同止岳南湖舟中听歌
作者：曹溶
朝代：清
体裁：词

船窗倚处蘋风晓，淡学内家妆束好。和歌休用十三弦，看取樱桃红绽早。五湖今夜游船少，犹胜五陵添蔓草。玉容扶起玉山颓，鸂鶒一生花下老。
玉楼春·张尔唯命寇白劝酒
作者：曹溶
朝代：清
体裁：词

开筵喜近东篱节，撩乱黄蜂孤馆热。禁城宫漏已三催，未许丽人容易别。霓裳著意明肌雪，北里声高心尚怯。恨经羌管一番吹，揉碎齐梁风与月。
玉漏迟
作者：曹溶
朝代：清
体裁：词

野陇馀寒，长桥无板，已到蛩语荒祠。古泉吹雪，铁石响参差。仿佛金镳欲出，秋涛壮、绿满平池。骅骝逝，唐家勋业，一片土花滋。楼烦西近处，山围旧翠，柳曳新丝。问画船安在，渔舍谁施。雨歇鸳鸯自浴，军垒上、芦管惊迟。回头望，春江脉脉，目断故人思。
玉漏迟·宣府严弁宅女乐
作者：曹溶
朝代：清
体裁：词

莺声喧古榭。良宵坐我，通明帘下。十八女郎，须用大苏描写。莫被柳家恶句，把腻粉、涂污春社。刚一罅，洞箫歇处，浓香来也。肯道梦雨无情，便酿就悲欢，杂些真假。乍远屏风，欲团好花轻打。筵外貔貅尽散，兰膏焰、尚融霜瓦。辞送者，空馀泪珠堕马。
玉漏迟·寄徐兰生
作者：曹溶
朝代：清
体裁：词

飘尽桃花，几年相念，词场寂甚寒冰。松篱竹磴，黛色远千层。梦想敲残玉子，分曹赌、清酒三升。方瞳好，蝇头虿尾，乌几日堪凭。香奁添软语，羌排风月，占断溪藤。是愁多丰度，混俗无能。筑就横秋小阁，卧山中、白发难增。情深处，红弦绿拨，艳煞一宵灯。
玉漏迟·李晋王墓下作
作者：曹溶
朝代：清

殿宿莓苔，冈平赑？，虚寝遥控帘钩。义儿成队，左右列松楸。谁放沙陀雁影，盘仙李、飞入并州。收京阙，赤心家世，长拱紫宸楼。英雄誇亚子，提刀百战，囊矢前驺。渐司香遗庙，埋玉荒丘。事去棠梨漫落，滹沱化、泪点长流。金凫出，优伶天下，麦饭一时休。
玉漏迟·李晋王墓下作
作者：曹溶
朝代：清
体裁：词

殿宿莓苔，冈平赑�，虚寝遥控帘钩。义儿成队，左右列松楸。谁放沙陀雁影，盘仙李、飞入并州。收京阙，赤心家世，长拱紫宸楼。英雄誇亚子，提刀百战，囊矢前驺。渐司香遗庙，埋玉荒丘。事去棠梨漫落，滹沱化、泪点长流。金凫出，优伶天下，麦饭一时休。
玉漏迟·李晋王墓下作
作者：曹溶
朝代：清
体裁：词

殿宿莓苔，冈平赑𠫍，虚寝遥控帘钩。义儿成队，左右列松楸。谁放沙陀雁影，盘仙李、飞入并州。收京阙，赤心家世，长拱紫宸楼。英雄誇亚子，提刀百战，囊矢前驺。渐司香遗庙，埋玉荒丘。事去棠梨漫落，滹沱化、泪点长流。金凫出，优伶天下，麦饭一时休。
玉漏迟·止岳有和忆广南胡家二姬之作再赋
作者：曹溶
朝代：清
体裁：词

锦席相招，氍毹对列。桦烛销尽铜壶。醉人天气，兰露湿金铺。翠黛双双自扫，箜篌部、密甚还疏。清音颤，犹疑教就，窈窕世间无。当时年尚盛，飞觥按拍，意大情粗。只等閒看过，不解成图。忽到青衫冷落，鲛泪洒、一半模糊。临高望，烟条雨叶，岭路付蘼芜。
玉漏迟·武陵寓舍与介皇兄
作者：曹溶
朝代：清
体裁：词

天与深情，楼头花萼，晴烟最是氤氲。葛巾拖杖，同采峡山云。忽复移船入市，三通鼓、军帐惊闻。乡关近，蒪鲈佳趣，小隐幸曾分。建安无俗调，名香宝鸭，竟夕须薰。挹芙蕖清露，五色成纹。诮我金元弱藻，握兰荃、濡手辛勤。怀遗事，驱车洛水，徐出宓妃裙。
玉漏迟·贺吴园次迁居
作者：曹溶
朝代：清
体裁：词

笠泽湖边，沧浪亭畔，而今始结芳邻。论丘数壑，谁主复谁宾。自卜浣花深处，更辞他、严武车轮。依然好，年年松菊，占断六朝春。使君高世度，紫衫苍佩，不博闲身。但移书十乘，草阁无尘。安问乡关远近，得徜徉、便属佳辰。奇怀在，休营一室，裘马正嶙峋。
玲珑四犯·签袁箨庵
作者：曹溶
朝代：清
体裁：词

渚苑笼云，莎台换暖，茶烟花底初飏。闭门眠雪客，鹤发心犹壮。长风此来破浪。莫相忘、送行邗上。亲写乌丝，频催象拍，传与雪儿唱。主人旧誇豪荡。近神疲盾墨，骨瘦茅瘴。百年白凤管，五岳苍藤杖。平生万事催颓尽，刚留得、酒肠无恙。看此刻、春生更欲倾家酿。
琐窗寒·敬可贻酢戏咏之
作者：曹溶
朝代：清
体裁：词

杏子催黄，橙丝待熟，一般酸楚。多嫌昼绣，酷爱习惯性来侣。望秦楼、量珠买歌，闺中肠断邀郎语。惹旧愁滋味，双眉蹙罢，绒尖微吐。春入清明路。便减曲加饧，柳条如许。宵寒病渴，花瓮偷将伊补。正黄金、零落汉宫，鹔鹴不到沽酒处。怪张华，博物烹龙，小字呼他苦。
瑞鹤仙
作者：曹溶
朝代：清
体裁：词

问泉台俊杰。曾掉下书囊，横飞金阙。归来便华发。况历残唐宋，几朝烟月。苍松叠雪。是樵斤、留馀枝叶。踏荒丘、三五僧雏，又见晚钟明灭。伤别。罗裙迎马，玉镜分鸾，那堪重说。阴风凄切。孤眠处，尽呜咽。想当时艳说，还乡富贵，不道浮荣易歇。只稽山、远作丰碑，宛然汉物。
瓶山诗
作者：曹溶
朝代：清
体裁：古风

我禾枕川薮，有地称瓶山。体非石所作，抔土居市阛。牂羊牧其上，童稚争牵攀。既失云雨润，枯榛穴中间。小物冒嘉谥，久假而未还。喻彼斗筲质，夸大潜相奸。遥探汉武纪，整师驱百蛮。酒算此由立，征利轻痌瘝。苟可浚民脂，历代孰肯删。绵延南渡初，境蹙势乃孱。禾城充右辅，扼要如当关。人户颇殷庶，贡税驯不顽。设官营�务，良贵出纳悭。仪狄为我师，美酝职所娴。安知杯勺微，堪敌九府圜。岁长堆断缶，冗杂生弯环。其高二三仞，虫啮苔花斑。聊供凭吊资，登眺则己艰。治王御广宇，军旅咸就班。方斥管商术，力驭黄虞还。枝署岂复赘，陈迹徒荒閒。永为名士宅，缔造需百锾。巍墉谨阑入，列卉垂烟鬟。青泥烦扫除，朱楯增斑斓。嵇阮虽可追，沉湎摧壮颜。动发千载愁，涕下同潺湲。
瓶山诗
作者：曹溶
朝代：清
体裁：古风

我禾枕川薮，有地称瓶山。体非石所作，抔土居市阛。牂羊牧其上，童稚争牵攀。既失云雨润，枯榛穴中间。小物冒嘉谥，久假而未还。喻彼斗筲质，夸大潜相奸。遥探汉武纪，整师驱百蛮。酒算此由立，征利轻痌瘝。苟可浚民脂，历代孰肯删。绵延南渡初，境蹙势乃孱。禾城充右辅，扼要如当关。人户颇殷庶，贡税驯不顽。设官营𣙜务，良贵出纳悭。仪狄为我师，美酝职所娴。安知杯勺微，堪敌九府圜。岁长堆断缶，冗杂生弯环。其高二三仞，虫啮苔花斑。聊供凭吊资，登眺则己艰。治王御广宇，军旅咸就班。方斥管商术，力驭黄虞还。枝署岂复赘，陈迹徒荒閒。永为名士宅，缔造需百锾。巍墉谨阑入，列卉垂烟鬟。青泥烦扫除，朱楯增斑斓。嵇阮虽可追，沉湎摧壮颜。动发千载愁，涕下同潺湲。
生查子·代赠
作者：曹溶
朝代：清
体裁：词

帘外响铜签，雁唳秋宵远。罗帐烛光微，不信檀郎浅。惜别展幽欢，梦逐银屏转。飞去学鸳鸯，一枕花魂软。
病中漫兴三首·其一
作者：曹溶
朝代：清
体裁：七言绝句

年少逢辰定出游，如云骏马络吴钩。休将旧日红楼意，搅起山翁夜夜愁。
病中漫兴三首·其三
作者：曹溶
朝代：清
体裁：七言绝句

鳌矶胜与鹤洲邻，双桨莼香下钓纶。祗是金陀扶病叟，不曾孤负故园春。
病中漫兴三首·其二
作者：曹溶
朝代：清
体裁：七言绝句

借书南北久忘贫，暖意虽回不记春。勤埽松毛烹瓮雪，此生端合是诗人。
相见欢·与蒋前民饮酒
作者：曹溶
朝代：清
体裁：词

霜天敝了羊裘，荻花秋。恰遇纤帘高士倚江楼。垂柳罅，琵琶砑，是扬州。触著一生心事到眉头。
真珠帘·对菊
作者：曹溶
朝代：清
体裁：词

山家大有归来事。草堂前、满眼横天秋思。台上采茱回，又见薄裘初试。晋代残花开未了，惯占却、许多情致。须记。爱几尺虾须，酒边香细。今夜短烛西窗，纵良朋见访，石床难寐。锄菜此衰翁，倚画栏十二。似锦年光消减尽，更叫月、蛩吟盈耳。谁寄。怨飘叶空江，霜华千里。
真珠帘·题画
作者：曹溶
朝代：清
体裁：词

黄莺屡唤支筇去。黛香浓、石隐心情如故。文杏小亭台，消得王维幽句。脉脉筠帘遮不定，又一派、动人愁处。何处。是碧沼流花，渔梁飞渡。频念访戴新盟，把诗瓢挂了，再携茶具。难买此时闲，况旧游曾住。裘马平生挥斥久，付玉笛、吹开迟暮。未暮。听松底鸥吟，万山春曙。
眼儿媚·旅情
作者：曹溶
朝代：清
体裁：词

衣锦军中恨如麻，美酒近难赊。春衫湿透，唐家司马，不为琵琶。抱琴却到谁行宿，山影绿窗纱。夜长天倦，数声檐铁，瘦尽梅花。
石州慢·咏雪
作者：曹溶
朝代：清
体裁：词

禁住梅花，闲夜捲帘，银霰轻洒。凭谁知我，绿樽罢举，彩毫勤把。茸裘破帽，傍他范蠡荒祠，十年不鞚关城马。重听打窗声，恰边愁偷写。牵惹。似曾年少，翠靥垆头，宝筝楼下。翻借调冰，刻玉添成游冶。而今休矣，只剩松火堆盘，此身孤负鸳鸯瓦。寒意满人间，任先生卧也。
祝英台近·同杨香山次辛稼轩韵
作者：曹溶
朝代：清
体裁：词

凤凰山，乌鹊渡，锦缆逗寒浦。抱膝空林，世事几烟雨。羡他漉酒先生，萧萧三径，把江左、黄花留住。那堪觑。昨日燕市悲歌，霜髭镜中数。残漏荒鸡，耿耿十年语。漫嫌愁向春深，春光好处，便策取、紫骝前去。
祝英台近·太白酒楼
作者：曹溶
朝代：清
体裁：词

赎汾阳，呼杜甫，笑脱锦裘舞。古柳千条，还识酒人否。夜来铁笛声高，徘徊骑鹤，更何处、渔阳颦鼓。旧游处。荒草空嵌唐碑，飞仙已归去。憔悴青衫，诗瘦向谁语。忆他春在楼中，登楼更苦，恰剩得、满楼烟雨。
禦街行·题程云来小像
作者：曹溶
朝代：清
体裁：词

珊瑚随处系渔竿，香水对浮峦。风光况肯留人住，也谁能、复据雕鞍。古今高士，龙蛇变化，同作五湖看。连朝相讯酒肠宽，欢伯报平安。如君岂忍抛春去，也正当、绿遍红攒。乔松倚杖，名花拂履，难信草堂寒。
秋柳
作者：曹溶
朝代：清
体裁：七言律诗

灞陵原上百花残，堤树无枝感万端。攀折竟随宾客尽，萧疏转觉道途寒。月斜楼角藏乌起，霜落河桥驻马看。正值使臣归去日，西风别泪望长安。
答林坦庵
作者：曹溶
朝代：清
体裁：七言律诗

当年谪客喜投閒，困顿戎车又入关。天下可怀惟老友，生前能踏几名山。常因赤子劳心计，拟借青春拭鬓斑。别业横塘松径远，何时蜡屐访潺湲。
答连江令秦景天
作者：曹溶
朝代：清

彩绶新加小邑清，单车将指让乡行。却钱刘宠功名狭，存菊陶潜意气平。暑馆有花催酿秫，旅床无梦到销兵。交期尽浣风尘去，骏马吴钩万里情。酌罢幽泉啸碧梧，天南倾盖惜征途。封侯岁尽双蓬鬓，卧雪人归一酒垆。曲里高山聊自傲，愁中沧海更谁扶。尺书报我非无意，落月深村听鹧鸪。
答连江令秦景天·其一
作者：曹溶
朝代：清
体裁：七言律诗

彩绶新加小邑清，单车将指让乡行。却钱刘宠功名狭，存菊陶潜意气平。暑馆有花催酿秫，旅床无梦到销兵。交期尽浣风尘去，骏马吴钩万里情。
答连江令秦景天·其二
作者：曹溶
朝代：清
体裁：七言律诗

酌罢幽泉啸碧梧，天南倾盖惜征途。封侯岁尽双蓬鬓，卧雪人归一酒垆。曲里高山聊自傲，愁中沧海更谁扶。尺书报我非无意，落月深村听鹧鸪。
答顾宁人
作者：曹溶
朝代：清
体裁：古风

北鄙寡同俦，中情正枯槁。谬蓄四方略，救溺甚援嫂。束缚无所施，空堂对衰草。有美三吴杰，险要动深讨。良马碧玉鞍，兴到踏丰镐。土既经时，行李湿秋潦。西南征调繁，万里赋纳藁。囊有本务书，利病满怀抱。采掇及细流，访我平城道。艰辛戈戟间，匡坐说苍昊。撞钟得洪音，太朴去纤缟。汲古沃其根，枝叶倍姣好。下视班张徒，炫目但虚藻。是月凉露零，长边静杲杲。旨酒共话言，愁绪惄如捣。我性本浮游，悠忽将终老。外物丧本真，进德未能早。蒙君下针砭，宿疾期一扫。自知良独难，人鉴庶为宝。
绮罗香·云中吊古
作者：曹溶
朝代：清
体裁：词

垒学流云，沟成积雪，摇落城头军鼓。锁钥千门，高去旧京尺五。杂花映、美酒人家，软沙到、玉骢归路。诧无端、衰草牛羊，边声瞬息便今古。金舆曾过宴赏，愁入瑶筝，变貔貅新谱。锦帐嫌寒，肯管征人辛苦。看辇道、数改莺啼，有乱山、不随黄土。几时再、杨柳春风，朱楼灯下舞。
翻香令·史赤豹贻宜兴所制瓷炉
作者：曹溶
朝代：清
体裁：词

紫沙团就百花泥，玲珑压倒博山低。安排处，宜深帐，看篆烟、袅过锦帆西。从今软暖把人迷，宝凫长日不须携。惜无个，真消受，出春葱、笼袖熨冰肌。
花心动·与箨庵诸子夜泛
作者：曹溶
朝代：清
体裁：词

吴越名都，倚船窗、满幅髯苏游稿。翠滴愁霖，玉喷飞泉，催客酿成清醥。浮沉四海无拘系，论麋鹿、何知烦恼。探囊底、题花彩笔，可随春老。已挂城头片月，有红粉新妆，慰人怀抱。左手把金蕉，右挹珠钿，极目万山清晓。夜深鹤背寒如水，终难称、麻姑仙爪。愿挥手、蓬瀛只在江表。
花心动·得■臣书报之
作者：曹溶
朝代：清
体裁：词

闻笛楼头，剖双鱼、当关残照。柳作氍毹，莺送笙竽，才称狂奴风调。酒龙渴饮澄湖隘，记射虎、雕弓犹啸。更何日、琨弦再鼓，侧檐前帽。见说天翁有意，出千种徘徊，催人年少。僝僽心情，瘦损身躯，三月黄鹂乱叫。稽山百仞清难极，遥传与、个侬知道。且收拾、芒鞋好春还到。
花犯·重过林家看牡丹
作者：曹溶
朝代：清
体裁：词

为春忙，名园踏遍，笙歌迹如扫。嫩荫开后，动白袷青鞍，游侣都好。几时不到城南道。湖漘多弱草。记旧日、小庭莺燕，因他憔悴了。流苏步障更留人，盛衰翻下涕、洛阳年少。杯待举，妖红湿微传风调。回车觉、暖香入座，湘箔掩、花房眠乍晓。恐逗起、一眶幽恨，雕栏随世老。
苏幕遮·中秋无月
作者：曹溶
朝代：清
体裁：词

叶声繁，鸿信断。懊恨孤眠，时序频频换。桂子平分秋一半。银汉空明，午夜褰帘看。短箫边，双杵畔。玉殿依稀，薄雾轻遮断。不遣嫦娥将酒劝。怕酒醒时，唤起愁无算。
苏幕遮·城东柴家木樨垂枝直下贴地皆花密不见本中穹如屋壁其广受四筵与他种异记之
作者：曹溶
朝代：清
体裁：词

锦幢低，青幄紧。结伴来游，个个沾金粉。宛有瑶台千尺分。高处生寒，较是横看稳。种争新，名尚隐。除了焚香，又喜攀条近。紫雁斜飞开自准。本与秋期，翻惹三秋恨。
苦荬
作者：曹溶
朝代：清
体裁：古风

往者登北岳，庳隘愧未称。黑壤育贞松，五鬣覆天镜。首夏尚悽切，冰窖碍途径。苦菜独含和，青荄挺寒阱。采撷敢告疲，实砺齿牙劲。兹涖三山隅，水族既繁盛。上客进雕盘，肥腯茹馀佞。朔南虽两乡，是物有恒性。荒世任奢取，俭者得其正。群营目睫欢，难疗毕生病。野趣满数茎，执匕悚而敬。饱食谢烦忧，洒洒梦飞磴。重与神人期，遐举发清咏。
荷叶杯 其一 怨思
作者：曹溶
朝代：清
体裁：词

细雨江边春缆，绿暗。玉箸湿罗巾，佳期定约藕花新。真么真，真么真。
荷叶杯 其二 怨思
作者：曹溶
朝代：清
体裁：词

乳燕衔泥飞过，独坐。邂逅粉郎游，捧觞含笑拨箜篌。留么留，留么留。
荷叶杯·怨思
作者：曹溶
朝代：清

细雨江边春缆，绿暗。玉箸湿罗巾，佳期定约藕花新。真么真，真么真。乳燕衔泥飞过，独坐。邂逅粉郎游，捧觞含笑拨箜篌。留么留，留么留。
菩萨蛮·与侍儿
作者：曹溶
朝代：清
体裁：词

眼前万事随流水，闺中也洒英雄泪。泪罢拊雕阑，玉情生暮寒。主人空放诞，屡见金釭烂。休恃酒如泉，解忧须少年。
菩萨蛮·茉莉
作者：曹溶
朝代：清
体裁：词

家本桄榔江上住，江南恰是留侬处。金屋尚愁寒，春到莫借看。绿窗垂嫩雪，小院人难别。催送夜情来，珊瑚枕畔开。
蓦山溪·与王襄璞饮酒
作者：曹溶
朝代：清
体裁：词

閒心万种，惟有秋难著。孤雁不禁寒，又边鼓、吹开画阁。曾移小舸，吹笛弄江烟，多少事，耐寻思，斜倚阑干角。新添白发，回首平生错。无故踏征尘，早辜负、花间翠箔。飞觥相属，同是客中人，檀板急，舞裙轻，赢得肌如削。
薄倖·题壁
作者：曹溶
朝代：清
体裁：词

绿杨丝绾。勒马处一程云栈。慢伫想安排此夜，知人谁家泪眼？试说与宿雨餐沙，三秋禁断闲箫管。更止酒新盟，攀花密祝，青鬓偎人不暖。向有限关河里，偏只见悲欢聚散。记粉巾鸳字，歌裙凤缕，寻思误把归期缓。不干缘浅。耍迷踪困影，山尖海角填情满。自欢自惜，莫负风亭月馆。
虞美人·同徐敬可看林家紫牡丹
作者：曹溶
朝代：清
体裁：词

城南水涨前村路，险被青泥误。好风扶我画栏前，玉琢吴宫小字正当年。王家步幛栖香满，晕逐脂痕转。醉中不奈拍声催，从此映花骝马带愁归。
虞美人·同龚芝麓沈止岳席上观伎
作者：曹溶
朝代：清
体裁：词

翠眉初荡情波转，午夜觥筹暖。一身重叠好风吹，谁念客肠离恨却千回。歌阑恼杀邻鸡报，尘暗长安道。明朝还约卧花茵，无奈今宵已瘦看花人。
虞美人·夜怀
作者：曹溶
朝代：清
体裁：词

红香最易辞人去，瘦损金荃句。客衣不耐晚风尖，痴忆夜情年少倚春纤。初更忽送城头角，酒病时时作。出游何用费沉吟，占断五湖冰雪到如今。
虞美人·春情
作者：曹溶
朝代：清
体裁：词

月斜新试珠衣舞，欲解离情苦。天涯作客更勾留，又向画桥西畔赋春愁。玉鞭佳兴随芳草，万事催人老。劝君长倚烛花看，莫待子规啼后忆轻裘。
虞美人·泊京口有寄
作者：曹溶
朝代：清
体裁：词

故园寒食看花客，眠尽云帆窄。王郎难信不风流，惯学吹箫弄酒石城游。南朝一抹沈烟雾，唤作销魂路。别来相寄彩笺频，纵使春山无恙也愁人。
虞美人·蜡梅
作者：曹溶
朝代：清
体裁：词

檀心半吐圆如磬，别作孤山境。鸦黄本出汉宫人，直待涪翁句里一枝新。斜吹满树寒香蹙，此后春应续。霜天依约缕金泥，可惜衔花么凤不曾栖。
虞美人·陈路若窹轩酒坐
作者：曹溶
朝代：清
体裁：词

琵琶错落亭中雨，没个忘情地。三台催得唱黄鸡，遥想插花马背踏青泥。朦胧倚玉频推枕，失却缠头锦。嫌他唤我作狂生，起看夕阳城角几峰青。
蝶恋花 其一 杏花
作者：曹溶
朝代：清
体裁：词

深巷卖花将客唤。候逼清明，记取韶光半。玉勒城南芳草岸，少年情味天难管。斜倚一枝娇盼远。沽酒他家，细雨空零乱。泪湿粉涡红尚浅，有人楼上和春倦。
蝶恋花 其二 杏花
作者：曹溶
朝代：清
体裁：词

几度寻芳穿绣陌。燕子初来，便觉寒无力。人倚玉楼成旧识，春衫也借花颜色。不比桃夭能暖客。曲曲江边，零落尤堪惜。煮酒香时重见忆，卖饧天气曾吹笛。
蝶恋花·宿半村草堂
作者：曹溶
朝代：清
体裁：词

冻掩云扉知几曲。山满檐牙，幻作玲珑玉。剪尽芭蕉前度绿，衔花鹤梦谁能续。浮云往事伤幽独。万里关河，苦语销银烛。野鹿自无钟鼎福，此生只合林中宿。
蝶恋花·杏花
作者：曹溶
朝代：清

深巷卖花将客唤。候逼清明，记取韶光半。玉勒城南芳草岸，少年情味天难管。斜倚一枝娇盼远。沽酒他家，细雨空零乱。泪湿粉涡红尚浅，有人楼上和春倦。几度寻芳穿绣陌。燕子初来，便觉寒无力。人倚玉楼成旧识，春衫也借花颜色。不比桃夭能暖客。曲曲江边，零落尤堪惜。煮酒香时重见忆，卖饧天气曾吹笛。
西地锦·题虞山蒋文从雪泛卷
作者：曹溶
朝代：清
体裁：词

一抹玉沙平野，且莫停杯斝。有时卧雪，有时歌雪，恣高人陶写。吹火打蓬堪画，在让玉山下。谁家曲水，谁家辋水，又相随来也。
西江月·再过某宅闻歌
作者：曹溶
朝代：清
体裁：词

莲影频催象拍，粉香难透虾须。人间恨事可消除，惟有聪明最苦。数对雏莺自语，一行弱柳谁扶。醉魂飘荡忆当初，又被横波约住。
观工人琢砚二首
作者：曹溶
朝代：清

廿年裘马半从军，羞见羊家白练裙。自笑归装轻似叶，不妨多载岭南云。南唐官务久凋零，海国重来倚玉屏。不信穷途知己有，一双鸲鹆眼常青。
观工人琢砚二首·其一
作者：曹溶
朝代：清
体裁：七言绝句

廿年裘马半从军，羞见羊家白练裙。自笑归装轻似叶，不妨多载岭南云。
观工人琢砚二首·其二
作者：曹溶
朝代：清
体裁：七言绝句

南唐官务久凋零，海国重来倚玉屏。不信穷途知己有，一双鸲鹆眼常青。
访陆绳仲
作者：曹溶
朝代：清
体裁：五言律诗

问族平原旧，空堂乃贮书。好山支枕后，幽草倚栏初。春气亲茶鼎，林香散壁鱼。一瓻曾古制，来往莫教疏。
贺新郎·书怀
作者：曹溶
朝代：清
体裁：词

一派平林阔。骑森森、银枪玉帐，了非英物。身世芒鞋太辛苦，晚踏战场深雪。刁斗外、群鸦啼绝。宛转桑乾留不住，喜行山、北去环宫阙。飞动意，待君发。菱花碧浸星星发。买凉州、葡萄百斛，宝筝初歇。闲坐秤量眼中客，谁似龙蛇灭没。凭浪语、古人三窟。盾墨磨残征袖冷，少黄金、铸就封侯骨。心万里，对秋月。
贺新郎·客招赏藤花以事不赴用前韵
作者：曹溶
朝代：清
体裁：词

红瘦三吴野。有风须、虬蟠虎卧，紫茸飘下。窜入名园无姿媚，自许苍松可嫁。看百尺、深轩如画。合向山中高眠去，又抽梢、斜罥王孙马。缭绕意，最难写。狂夫乐赴繁华社。见定巢、呢喃乳燕，报春归也。酿酒东邻能好事，净扫粉廊香榭。投玉楮、招娱良夜。肯向花前逡巡避，为花神、不爱沉酣者。剩古干，足销夏。
贺新郎·懒真主人招宴花前用前韵
作者：曹溶
朝代：清
体裁：词

性癖宜山野。任嬉游、烟浓日淡，殢留花下。节到黄鹂枝头语，千万蛾眉齐嫁。馀一种、胭脂重画。生长唐宫风流态，远驮来、玉砌须娇马。花有恨，倩君写。君家已结桑麻社。为高朋、差排蛱蝶，草堂开也。冰濯诗囊无阿堵，堆积红香成榭。泛绿蚁、兰膏终夜。急雨惊吹檐前铁，叹春光、将谢无知者。一醉罢，且休夏。
贺新郎·答右吉
作者：曹溶
朝代：清
体裁：词

玉塞秋无主。近重阳、月斜帘幕，黄花半吐。列戟西风高楼上，空说雄心似虎。欹客枕、鼕鼕戍鼓。渌水画桥枫未落，料南鸿、那解相思苦。呼酒伴，唱金缕。平生岁月成尘土。任颠狂、秦娥赵女，琵琶难谱。独有江州青衫在，湿透当年泪雨。吾老矣、中宵起舞。马蹄踏遍阳关道，便腰悬、侯印终何取。悲髀肉，不堪拊。
贺新郎·答横秋见寿时将行役云中
作者：曹溶
朝代：清
体裁：词

玉宇秋如水。为黄花、满襟离恨，雁筝频倚。落日马蹄穷塞主，白发一肩行李。铜柱北、曾经脱屣。又怪风旗沙柳外，对磨崖、片石挥毫起。呼屈宋，且休矣。故人相见平安喜。写新词、龙蛇飞动，牢骚心事。刁斗河山今不闭，敢诧封侯万里。笑老子、疏狂未已。范蠡湖边蒪菜熟，肯羊裘、敝尽车生耳。痛饮酒，真男子。
贺新郎·答顾天石时在维扬寓舍
作者：曹溶
朝代：清
体裁：词

才子今无几。向长途、茸裘跨马，冲寒千里。笑拂黄尘胡姬侧，自解醉醪妙理。况所至、诸侯倒屣。闲噀墨花题纨扇，濯春江、徐瘐难为绮。羁旅恨，待君洗。当年曾进先生履。怅推移、锦堂清月，一溪流水。有美英姿丹丘翮，转忆牙签堆几。便连袂、高歌不已。兵后山川摧颓甚，看元龙、此日呼能起。床上卧，客休矣。
贺新郎·送箨庵会稽之游
作者：曹溶
朝代：清
体裁：词

草露何须久。拥油幢、荆州部曲，布袍依旧。芍药栏边老供奉，闲却裁云妙手。渐醉墨、题残玉斗。海畔扁舟成独往，定中宵、对月思良友。写别怨，短亭柳。床头钱罄休搔首。问唐宫、黄冠贺监，至今存否。故物千秋尘埋尽，惟有颠狂不朽。敢浪说、才人阳九。下榻再联修禊饮，况娥江、暑涨清如酒。借万壑，为君寿。
贺新郎·问懒真堂牡丹消息用辛稼轩雨中游西湖韵
作者：曹溶
朝代：清
体裁：词

秀色盈春野。怪觞筹、经旬不动，禾兴城下。屈指雕栏殷勤护，十五名姬欲嫁。闲锁却、红情谁画。往日娱宾华裀地，解疏狂，一跃青骢马。残醉好，梦中写。乡心珍重遨头社。访河山、洛阳西去，沉香颓也。留取佳人倾国影，偏薄锦堂瑶榭。信丽昼、何如娇夜。谷雨阑珊寒犹在，恐催花、专待能歌者。韶景促，近初夏。
贺新郎·题梁承笃郡丞西湖图次吴庆百韵
作者：曹溶
朝代：清
体裁：词

笑折垂杨去。问当年、升平佚事，唐堤宋渚。春老沧州踏歌散，芳序醉红犹舞。便洗尽、苍生灰土。留取笏床香草畔，向斜晖、傲睨高前古。潇洒意，合相许。群山曾化貔貅宇。饷雄军、一番辛苦，凤毛难翥。月转六桥迟迟下，此是旧愁来路。有羁客、牵船同住。锦作奚囊偿酒债，舍桃花、渔父谁为主。毫五色，胜萧鼓。
踏莎行·春忆
作者：曹溶
朝代：清
体裁：词

宿酝红凝，新篝绿剪，柔肠全为双蛾转。最难调护是轻寒，帘旌斜带杨丝卷。宫额栖鸾，仙娥舞燕，花栏密缝曾偷见。今年春气倍撩人，能容几个闲消遣。
踏莎行·答客问云中
作者：曹溶
朝代：清
体裁：词

堠雪翻鸦，城冰浴马，捣衣声里重门闭。琵琶忽送短墙西，当时不是无情地。帐底烧春，楼头热浴，百钱便博征夫醉。寒原望断少花枝，临风也省看花泪。
踏青游·闺情
作者：曹溶
朝代：清
体裁：词

几阵杨花，院落凄然寒食。又堕向、送别楼侧。任笙歌，阑珊去、旗亭野草如织。休说东风旧识。为东风惹他相忆。自起捲帘，凝眸乍疑金勒。有杜宇、声声将息。拚清泪，常流到、大江南北。日长怕春倦，泪也有时无力。
送入我门来·夏日塞上
作者：曹溶
朝代：清
体裁：词

山射蛟冰，墙高燕麦，桃花五月难开。魏家遗迹，石马绣深苔。连宵羌管离亭奏，写一半江淹赋恨才。春何在，只有风翻雨坼，前日池台。南国嬉游此日，抛残堕钗枕簟，湖上安排。遍种红蕖，潮动画船回。数年不见轻罗扇，听银箭空将蜡炬催。祝良宵好梦，个人相送，到客窗来。
送周月如守瑞州
作者：曹溶
朝代：清
体裁：七言绝句

沙飞柳色怨春还，醉泊吴关复楚关。差慰故乡离别梦，乱云黄叶似燕山。
送程瑞伯还楚
作者：曹溶
朝代：清

虎观当年视草人，客装憔悴秣陵春。片帆忽为思家去，六月江清采白蘋。锦袖珠鞭白鼻騧，醉眠多在酒胡家。好携朱雀桥边月，遍踏黄陵庙口花。
送程瑞伯还楚·其一
作者：曹溶
朝代：清
体裁：七言绝句

虎观当年视草人，客装憔悴秣陵春。片帆忽为思家去，六月江清采白蘋。
送程瑞伯还楚·其二
作者：曹溶
朝代：清
体裁：七言绝句

锦袖珠鞭白鼻騧，醉眠多在酒胡家。好携朱雀桥边月，遍踏黄陵庙口花。
遣胥至曲阳拓北岳庙碑
作者：曹溶
朝代：清
体裁：古风

吾衰屏尘杂，弱翰颇好弄。边州病寒瘁，凌秋墨池冻。流览欧赵录，日月聊自送。拟补夹漈疏，孰慰宣和痛。披剥裨聪明，蒐讨辞倥偬。庋藏虽百编，零落亦已众。侧思恒山陲，蛇蚓结昏霿。阴林上危岑，乱沫走虚洞。谷张饥狼罝，书听巢鸟哢。岿然翼灵祠，扫士消怨恫。中多琬琰章，扁刻见深砻。薤叶美离披，银钩凛森动。远溯贞观初，宋碑略成讽。书流晚媕媚，那许称伯仲。妙迹未充囊，古色屡回梦。浑河隔雄关，资尔出飞鞚。摹拓幸遄归，真气绕梁栋。入手蜡痕香，悬足龟跌空。匣芸驱粉蠹，贉缥装紫凤。遗文非细务，俗儒敢相控。祀典倏纷拿，目睫任群閧。海岳罗座间，一笑竭春瓮。
酒泉子·春情
作者：曹溶
朝代：清
体裁：词

翠陌人遥。和泪银泥欲滴。帐中香，墙外笛。冷春宵。画裙空绾鸳鸯带，梦去重帘相碍。月嫌明，花倦戴。待归桡。
酬徐子能山人
作者：曹溶
朝代：清
体裁：七言律诗

武原狂客闭关居，花外新传尺素书。重见伟长留撰述，不教元亮擅篮舆。玉山暖映春风动，铁甲晴收水国虚。痛定较量流寓事，皋桥遗迹定何如？
酷相思·旅情
作者：曹溶
朝代：清
体裁：词

象拍何须歌艳句，又烧烛、红窗暮。叹今古、韶华留不住。花落也、催归去。叶落也、催归去。失意多因杯酒误，辜负春无数。只楼外、江山成客路。鸿断也、书来处。云断也、愁来处。
醉春风·有怀
作者：曹溶
朝代：清
体裁：词

歌馆留残醉，丽句揉花碎。当年百种说风流，易，易，易。一路鸣蛩，半窗斜月，便成憔悴。冷色摇空砌，宝鸭炉烟细。背人争解不思量，记，记，记。似柳将眠，如莺欲语，小楼春腻。
醉花阴·云暑五月初见芍药
作者：曹溶
朝代：清
体裁：词

簟捲清湘寒影皱，香逼蜂须透。花信忆金盘，密约虽迟，倾国还依旧。玉栏风露端阳后，尘土淹衫袖。几日费清醪，强欲留春，又怕因春瘦。
醉花阴·同辰六红桥泛舟
作者：曹溶
朝代：清
体裁：词

庚信才多无著处，堤上微云度。莫看紫桃花，相趁游蜂，画屧声中去。三台催盏牙樯暮，到玉钩残路。须念有情难，苦论兴亡，直是书生误。
醉花阴·席上
作者：曹溶
朝代：清
体裁：词

绣幄笼寒穿小径，帘外微风定。劝酒碧笙娇，玉漏将残，如梦如春令。青衫江上凭谁赠，艳曲连宵听。久已割柔肠，翠影侵人，添却当年病。
醉花阴·春怨
作者：曹溶
朝代：清
体裁：词

嫩柳亭前黄几许，雪密莺无语。指冷入瑶弦，画烛微昏，只觉情如缕。人生最时离时苦，问故园归路。不惜马蹄忙，香草连天，拟逐东风去。
采桑子·云塞秋夜
作者：曹溶
朝代：清
体裁：词

隔墙弦索无心听，挑灭银灯。暗忆平生。白发萧萧酒易醒。月华风定芭蕉冷，楼上三更。不住鸡声。一枕江南梦未成。
采桑子·姑苏顾氏席上小鬟
作者：曹溶
朝代：清
体裁：词

踏歌未晓歌中意，豆蔻初含。豆蔻初含。飞到杨花便不堪。罗巾欲乞题红句，眉语相探。眉语相探。懊恼檀郎梦已酣。
采桑子·寄赤豹
作者：曹溶
朝代：清
体裁：词

芭蕉几阵檐前雨，瘦尽多情。小小溪亭。一种离愁画不成。梅花断碣江天远，枯泪犹零。莫听瑶筝。恐有何戡旧日声。
采桑子·巩都尉席上
作者：曹溶
朝代：清
体裁：词

古藤花下银釭满，紫凤斜飞。贾涕沾衣。吹彻秦箫事已非。图书只似蓬蒿冷，碧甃双扉。宫漏霏微。说剑青灯客未稀。
采桑子·怀香侯
作者：曹溶
朝代：清
体裁：词

春曳歇马行山道，重见凉飙。雁字相挑。回首钱唐北上潮。颓阳漠漠黄沙苦，鬓影初凋。忆弄诗瓢。落尽灯花又一宵。
采桑子·查伊璜两度出家姬作剧
作者：曹溶
朝代：清
体裁：词

解曳贪著吴宫锦，花族双靴。山画长蛾。待诉衷情隔绛河。新词填就勤分付，众里惊波。道字偏讹。惹得周郎顾转多。
金人捧露盘·丰台看花
作者：曹溶
朝代：清
体裁：词

跨雕鞍，携红袖，出城中。望古台、烟霭濛濛。漫云步幛，弄春倾国带深宫。春如留恋，歇马处蓦地相逢。罢金樽，停檀板，痴客泪，点青铜。旧题词、柳絮轻笼。游丝不断，香车馀地长新丛。落花难唤，鸟衔起、费尽东风。
雨中渡玉溪
作者：曹溶
朝代：清
体裁：七言绝句

涧水南流雪有阴，冲风打桨散幽禽。谁知马背秋衣薄，不耐山中积翠深。
霓裳中序第一·咏镜
作者：曹溶
朝代：清
体裁：词

绣囊冷云软。古意何年读秦篆。余的的、水心清浅。伴罗荐春衫，珠珰玉串。凝愁不卷。似新蟾、楼侧初转。怪生就、影儿无几，终日向人满。消遣。彩丝双绾。仗频磨、铅华吹暖。依然相对天远。况霜杵魂惊，淋铃路断。浓妆近来懒。只描得、长蛾一半。菱花里、自看妖冶，却胜薄情眼。
霜天晓角·同香山敬可夜坐倦圃
作者：曹溶
朝代：清
体裁：词

月华千顷，画烛摇花冷。恰到五湖深处，平生事、付渔艇。鹤警铜壶静，做成今夜永。正是愁肠无限，几片叶、送秋影。
霜天晓角·春怨
作者：曹溶
朝代：清
体裁：词

亭阴弄碧，懒把金樽侧。莫怪泪痕常满，与东风、旧相识。芳信连朝隔，玉箫吹不得。最是恹恹心性，比垂杨、更无力。
青玉案·沈家姬卯娘善度曲戏咏卯字
作者：曹溶
朝代：清
体裁：词

花前举乐何须忌，薄晓曈曈初丽。启户逢君娇不语。三秋兔魄，平分留影，垂柳东边去。镂成新玉刚为字，十二时中排第四。中酒嫌人知也未，芳名检点，春光已半，会取相迎意。
青衫湿·广林饮李太虚寓中出家姬作剧
作者：曹溶
朝代：清
体裁：词

红桥旧日深情地，一片玉箫吹。画蛾青敛，著人多处，不在歌时。教师催出，齐登绣毯，摆落游丝。曲终帘掩，堂前黄月，占断相思。
青衫湿·田戚畹家姬东哥甲申后为教师遇之有感
作者：曹溶
朝代：清
体裁：词

定场娘子霜栖鬓，先唱渭城花。重翻宫调，开元旧曲，知付谁家。此身似燕，春巢画栋，秋宿平沙。相如抽管，长门写怨，输与红牙。
青衫湿·记湖上弹琴之会
作者：曹溶
朝代：清
体裁：词

流苏尽日垂珠箔，门外紫苔斑。唤茶鹦鹉，金笼前后，徐露青鬟。自怜纤指，大家风调，写尽幽閒。绣台深挂，拨残香兽，一片寒山。
青门引·焚香
作者：曹溶
朝代：清
体裁：词

乍入消魂径，旖旎相期不定。名园花气恼人多，困来无力，不敌金猊静。轻翻宿火寒犹凝，甲煎嫌他硬。今宵似有怜惜，隔帘送出春情性。
韬光庵和高忠宪公韵
作者：曹溶
朝代：清
体裁：古风

选日届山宇，意适常有馀。喧寂两无染，乃得还其初。古草幽更绿，巢鸟鸣阶除。独往泉上游，人境忽已疏。檐表得微路，高下随所如。肃肃清昼阑，月出松林虚。解带聊宴息，岂曰非我居。
题东井画黄叶村庄图为吴孟举赠
作者：曹溶
朝代：清
体裁：古风

昔贤画品重人物，近代始用山水奇。辋川北苑好标格，白战安藉胶粉为。千年沿袭罕杰制，似策款段当金羁。非关作者腕运薄，灵境未遇难力追。吴乡胜迹细如发，其间坦迤失险巇。延陵先生擅丘壑，手挽嵩华开阶基。沧江一道剪芒忽，卧对终日生清漪。曲房彷佛美人下，广庭或与高僧期。昨岁我曾掉船入，自起酌我白玉卮。遍探窅邈至曛黑，妙得神解非掇皮。木叶飘飘满溪路，傲岸恰与秋情宜。一别已伤尘事隔，宁料复慰胸中思。乃知敏手善体物，满眼萧瑟经营迟。岂特纤毫极形似，意在写出凌霜姿。据坐一挥夺万卷，四方宾客合不离。项子累朝传画诀，谨师堂构加淋漓。平居义不受煎逼，祗取放浪酬心知。此庄此图实交儆，肯学豪俊徒趋时。
风流子·寄登子
作者：曹溶
朝代：清
体裁：词

芳堤春絮老，今张绪、只与六朝同。怅远山不绝，乍迷屐齿，隔江相望，如在帘栊。送行后，歌场销旧翠，浣女泣新红。陶令素琴，晚风空袅，柳家长句，残月难工。南华亭台好，娱清晷、屏际宝鸭香浓。偏是梅天多雨，常阻邮筒。想三影词成，银筝斜抱，四愁怀切，玉案轻笼。无限断肠滋味，分付杯中。
鹧鸪天·送项嵋雪游山阴兼讯刘蓝臣
作者：曹溶
朝代：清
体裁：词

有客乘船气吐霓，千山先禁子规啼。玉壶沉酿微风起，斑管笼鹅落日低。离紫逻，得青泥，纳凉刚值藕花堤。定裁乐府刘生曲，寄我相思到越溪。
齐天乐·倦圃秋集和沈客子
作者：曹溶
朝代：清
体裁：词

任他华毂长安队，偏觉座中人好。井巷斜趣，蓬蒿绿满，娱晚刚宜耕钓。痴狂各妙，肯月令方佳，被蛩吹老。冷石欹眠，隔江真喜战尘少。摩挲柳色最古，夜来空想像，白家蛮小。黑子禾城，无多卖酒，赊取儿童惯到。盘餐草草。尽别绪欢场，一时围绕。屋里青山，至今留晋啸。
齐天乐·钱尔斐过访
作者：曹溶
朝代：清
体裁：词

晚登虚阁徘徊遍，孤怀饯秋偏早。古渡兰桡，平皋玉辔，零谢和谁知道。横塘百里，梦青雨低迷，紫烟斜抱。勤寄鳞书，相思相见尚嫌少。云林终是念旧，顿携花买酒，披襟天表。拂剑馀年，枕流僻巷，床上尘埃难扫。留君不了。约此后春嬉，莫辜芳草。笑指琼花，壑中人未老。
初春睡起得句
作者：曹炜南
朝代：清

日到蓬门睡起迟，偶然得句便成诗。客来欲问春深浅，试看梅开第几枝。
杨白花
作者：曹炯
朝代：清

杨白花，春暮白如雪。飘荡逐东风，谁家怨离别。飞入深宫不见人，子规夜夜空啼血。
游仙
作者：曹炯
朝代：清
体裁：古风

九天天路路迢迢，阆苑奇葩尽吐苞。忆得看时忘日暮，归来新月挂松梢。朝来洞口饭青精，晚侍金仙宴玉京。忆得昨宵松下坐，月明星朗听吹笙。
舟次金山
作者：曹炯
朝代：清

轻帆悬夕照，鲛客叩舷来。翠壑蛟龙窟，珠林鸟雀台。烟收吴嶂出，云断楚天开。便待冰轮上，临江一举杯。
题爱莲亭
作者：曹炯
朝代：清
体裁：五言律诗

面水一亭在，临风绕芰荷。香消长日暑，色借醉颜酡。隔浦栖文鸟，方桥引素波。徘徊何限意，伫听采莲歌。
60自寿联
作者：曹炳星
朝代：清
体裁：联

老大忽惊，念昔昆仑顿辔，弱水洗兵，劳劳奚补；长生有诀，笑彼马援据鞍，廉颇善饭，诩诩何为。
慈利县学署门联
作者：曹炳星
朝代：清
体裁：联

非公无澹台至室；尚武有子路升堂。
慈利教谕署联
作者：曹炳星
朝代：清
体裁：联

地是赤松旧游处；人从昆仑顶上来。
慈利教谕署联
作者：曹炳星
朝代：清
体裁：联

百战余生，不知老之将至；一命有责，须尽力所当为。
慈利曹氏祠堂联
作者：曹炳星
朝代：清
体裁：联

宗枝开自周京，试问上蔡平阳，谁为继起；祖泽有如江水，须知三湘九澧，同此源头。
挽从母联
作者：曹炳星
朝代：清
体裁：联

陟屺我归迟，同堂莫更登堂拜；倚门人去尽，犹子重为游子悲。
挽余福章联
作者：曹炳星
朝代：清
体裁：联

大义虽败犹荣，大节虽死犹生，春风辽海吊英魂，一掬泪雨，兼及严敦，似我难为情，空回忆天山聚首，湘水寻盟，榆关分袂；忠心百挠不折，忠骨百磨不灭，燐火沙场悲浩劫，四言刻文，认归先轸，如公亦何恨，只可怜白发倚门，红颜破镜，黄口服衰。
挽冯淑人联
作者：曹炳星
朝代：清
体裁：联

人生七十岁有奇称古来稀，更兼多男多富考终，在天何恨；家产五千元以上为今所贵，惜与文子文孙相识，拜母未曾。
挽刘锦棠联
作者：曹炳星
朝代：清
体裁：联

平关外准回各部万里河山，军府创开，百战我曾观壁垒；是吾乡曾左诸公一流人物，将星忽陨，中原谁更任艰难。
挽张持白妻联
作者：曹炳星
朝代：清
体裁：联

凤雏长大配成双，奈厨下新来，遽摧慈竹；雁序联翩伤弱一，何门前重到，又置生刍。
挽曾纪泽联
作者：曹炳星
朝代：清
体裁：联

走马曾到昆仑巅，看天山南北，地界争还，畴如伟略；结庐亦居衡岳下，数文正子孙，哲人踵起，今哭通才。
挽汪庆堂联
作者：曹炳星
朝代：清
体裁：联

今中国知商能兴邦，而此人则已；自相识非公不至室，是君子之交。
挽沈宝堂联
作者：曹炳星
朝代：清
体裁：联

是襄勤旧部最骁果善战之伦，燕然纪绩，马革裹尸，西域东陲名不朽；与畴武诸君皆出师未捷而死，风雨怀人，鼙鼓思将，私情公谊涕横挥。
挽王正雅祖母联
作者：曹炳星
朝代：清
体裁：联

帝褒尔妇功，咨曰贵州按察使之祖母诰封一品夫人，生荣死哀，真算是上等全福；谁同此家庆，近惟新疆刘巡抚以大臣终养百龄婆子，出忠入孝，共传为吾湘美谈。
新疆省戏台联
作者：曹炳星
朝代：清
体裁：联

听两部笙歌，岂犹是胡笳羌笛；看中华人物，莫漫夸班笔张槎。
新疆省戏台联
作者：曹炳星
朝代：清
体裁：联

陶斯泳，泳斯游，教边氓为忠臣孝子；后视今，今视昔，知中国有五帝三王。
新疆省春联
作者：曹炳星
朝代：清
体裁：联

万里河山，春来有脚；十年征戍，地入不毛。
新疆省春联
作者：曹炳星
朝代：清
体裁：联

马放牛归，是为乐国；莺啼燕语，如在故乡。
九日送人北归
作者：曹炳曾
朝代：清

折取茱萸当柳条，送君明日上兰桡。望乡惜别分南北，并作离魂一夕销。
青坪
作者：曹炳燮
朝代：清

一杵桥横古渡头，卖茶棚外火炉幽。车摩峭壁逡巡过，泉绕平沙曲折流。野旷风团三面雨，樵归霜压一肩秋。连朝踏尽崎岖路，漫跨征鞍得小休。
和杜凝台观察登雅州城楼
作者：曹焜
朝代：清

独据胡床啸远雯，冉駹邛笮望中分。划开玉斧浮春涨，凿破铜山閟夕曛。阃外量沙才似斗，渡头挥扇气如云。风流江左今谁属，谈笑还应冠一军。千叠碉门落照中，旌旗犹记汉时功。横磨十万边尘暗，直指西南使节通。出塞风云思壮士，登坛剑佩识元戎。圣朝声教原无外，未忍蛮陬阻会同。从军两度阅秋冬，蕉鹿偏教得失重。叱驭未妨过峻阪，诧牛曾此劝春农。朝开毳帐炎风入，夜草边书冻墨浓。惭愧白衣犹领职，扬舲三月下巴賨。
和杜凝台观察登雅州城楼·其一
作者：曹焜
朝代：清

独据胡床啸远雯，冉駹邛笮望中分。划开玉斧浮春涨，凿破铜山閟夕曛。阃外量沙才似斗，渡头挥扇气如云。风流江左今谁属，谈笑还应冠一军。
和杜凝台观察登雅州城楼·其三
作者：曹焜
朝代：清

从军两度阅秋冬，蕉鹿偏教得失重。叱驭未妨过峻阪，诧牛曾此劝春农。朝开毳帐炎风入，夜草边书冻墨浓。惭愧白衣犹领职，扬舲三月下巴賨。
和杜凝台观察登雅州城楼·其二
作者：曹焜
朝代：清

千叠碉门落照中，旌旗犹记汉时功。横磨十万边尘暗，直指西南使节通。出塞风云思壮士，登坛剑佩识元戎。圣朝声教原无外，未忍蛮陬阻会同。
郊居
作者：曹煊
朝代：清

旷野风尘隔，柴扉昼不开。荷香浮碧水，竹影漾苍苔。径有渔樵至，门无车马来。悠然情自得，鸥鹭与徘徊。
病中雨夜
作者：曹煐曾
朝代：清

炉烟浓欲篆，夜色淡生阴。病骨秋花瘦，愁怀暮雨深。疏灯孤榻影，衰草乱虫吟。无限关心事，朦胧梦里寻。
水仙花
作者：曹煜曾
朝代：清

江湍漱云牙，夜濯宓妃魄。一洗罗袜尘，踏霜晓无迹。冰肌归药房，清芬袭巾舄。脉脉契素心，疏梅影横壁。
人日小兰亭社集
作者：曹燕
朝代：清

腊尽江皋好放春，更逢今日是灵辰。草茅兄弟多词客，落拓乾坤一酒人。风破玉梅寒减未，话长银箭漏添频。朝来池草谁传句？且听西堂鼓吹新。
葺庐
作者：曹燕
朝代：清

身世本无主，居停寒暑迁。篱疏云欲补，屋小月能穿。诗意风前远，花光雨后妍。寄言招隐者，曾足买山钱。
集次典寿香亭对菊限韵
作者：曹爚
朝代：清

雅会杂山农，风流羡仲容。秋光成五色，寒影见千重。日晚开高阁，村深闻远钟。杖头吾未办，率尔一相从。
与元白上人竹间晚坐
作者：曹玘
朝代：清
体裁：七言律诗

频敲竹院不须憎，我亦虚堂暂过僧。人静鸟歌窗外月，夜凉虫语佛前灯。茶炊松叶声非雨，诗嚼梅花字有冰。寒水一溪钟半渡，石桥归路岭云兴。
久雪初霁登君山
作者：曹玘
朝代：清
体裁：七言律诗

著屣来登似泛槎，春晖虽浅亦韶华。风帆破浪翻成雪，野草连云半是花。河北弄兵酣虎帐，两淮销骨胜龙沙。目横千里悲何极，贳酒先消一画叉。
偶忆
作者：曹玘
朝代：清

偶忆南山屋，寒梅有数枝。却当分手日，偏是发花时。驿馆香侵梦，山亭影入诗。故乡愁满夜，多半为君思。偶忆松深处，苍苔一径斑。夜窗吟落叶，孤烛剪秋山。晚钓鱼初上，春锄笋自删。涧花应不待，开满夕阳间。偶忆溪边水，深阴系短槎。携觞听夜雨，披史咏晴霞。草径逢寒蝶，山桥抱野花。绿蒲新涨里，应已乱鸣蛙。
偶忆·其一
作者：曹玘
朝代：清
体裁：五言律诗

偶忆南山屋，寒梅有数枝。却当分手日，偏是发花时。驿馆香侵梦，山亭影入诗。故乡愁满夜，多半为君思。
偶忆·其三
作者：曹玘
朝代：清
体裁：五言律诗

偶忆溪边水，深阴系短槎。携觞听夜雨，披史咏晴霞。草径逢寒蝶，山桥抱野花。绿蒲新涨里，应已乱鸣蛙。
偶忆·其二
作者：曹玘
朝代：清
体裁：五言律诗

偶忆松深处，苍苔一径斑。夜窗吟落叶，孤烛剪秋山。晚钓鱼初上，春锄笋自删。涧花应不待，开满夕阳间。
古意
作者：曹玘
朝代：清
体裁：古风

尘世不足慕，吾心思远翔。远翔欲何之，乃在山之阳。中有神仙人，好道乐以康。朝餐石上云，夕卧松花香。我愿从彼游，黄鹤为徜徉。醉我沆瀣露，披我薜荔裳。紫芝灿华屋，丹崖曜朱房。飘然得轻举，长笑凌穹苍。
垂柳
作者：曹玘
朝代：清
体裁：七言绝句

亦缠征鞍亦指衣，烟非能瘦雨非肥。颠狂自是生来性，那得花开不乱飞。
子佩弟见访留赏牡丹兼忆子求
作者：曹玘
朝代：清
体裁：七言律诗

忆曾同醉复同吟，往事堪思不可寻。红袖倚阑春未老，绿窗欹枕月初沈。笙歌十五年前梦，风雨三千里外心。独喜护花天有意，九分晴带一分阴。
孤舟杂咏
作者：曹玘
朝代：清
体裁：七言绝句

才过长亭复短亭，隔江遥见一峰青。多情犹有春深鸟，到处催归不少停。
山蜂以笔管为巢戏有此作
作者：曹玘
朝代：清
体裁：七言律诗

如椽世界忽相兼，群以为房意亦恬。腰细未嫌宫制窄，须香常被墨痕沾。晓窥斑管心应苦，夜酿江花蜜更甜。毛颖有锋能杀兔，莫轻发矢斗霜尖。
忆故园梅花
作者：曹玘
朝代：清
体裁：古风

忆我离家十日前，枝头已著梅花鲜。自我离家十日后，邮亭数问梅无有。岂是梅花送我行，故将香气感人情。岂是梅花怨我别，长途使我肠空切。一朝相隔千重云，风寒夜永悲离群。山楼雪积君怀我，茅店月明我梦君。
惜别
作者：曹玘
朝代：清
体裁：七言律诗

阅尽悲欢笑此生，邦能主合便忘情。轻阴不阻今朝别，薄醉翻添昨夜醒。倚槛水流分袂影，卷帘风送落钗声。闲愁岂似天涯草，略遇春光绿遂平。
把钓
作者：曹玘
朝代：清
体裁：七言律诗

碧流春涨绿杨前，红蓼秋开浅渚边。五尺拖斜沙岸月，一丝垂烂晚溪烟。操心不假詹何授，种法无求范蠡传。好与直钩同作想，得非人也失非天。
春寒
作者：曹玘
朝代：清
体裁：七言律诗

一枕华胥鸟唤醒，晓和松韵更堪听。起吟文赋梅花赋，闲写茶经山海经。霜雪向头争此白，乾坤留眼望谁青。天心未必私丘壑，不放东风过草亭。
春日花下
作者：曹玘
朝代：清
体裁：七言律诗

天意微阴又转晴，化工偏有惜花情。文章总在春三月，箫管无如鸟一声。雨湿草痕诗思长，日磨松影道心清。野僧共矢看云约，拟向何山寺里行。
春晴野望
作者：曹玘
朝代：清
体裁：七言律诗

才见寻梅又落梅，绿莎烟岸少徘徊。天征酒债贫多负，诗锁愁城咏不开。蚕豆减花春有雪，竹林迟笋冻无雷。偶成野酌谁频劝，隔岸先悬羯鼓催。
晓行有感
作者：曹玘
朝代：清
体裁：七言律诗

晓色催行露未乾，柳条为我拂征鞍。残钟略可医归梦，破褐何能救夜寒。交态不如秋水淡，世途宁似酒肠宽。沧浪一曲渔歌起，羡杀芦花理钓竿。
杜康墓二首
作者：曹玘
朝代：清

芦荻萧萧古渡风，冷烟微雨下轻鸿。清流万斛甘如酿，日在先生一枕中。两岸清山压树低，墓门疏雨草凄凄。关情只有横桥柳，一遇春风绿满溪。
杜康墓二首·其一
作者：曹玘
朝代：清
体裁：七言绝句

芦荻萧萧古渡风，冷烟微雨下轻鸿。清流万斛甘如酿，日在先生一枕中。
杜康墓二首·其二
作者：曹玘
朝代：清
体裁：七言绝句

两岸清山压树低，墓门疏雨草凄凄。关情只有横桥柳，一遇春风绿满溪。
溪边把钓
作者：曹玘
朝代：清
体裁：七言律诗

何处伊人可溯洄，欲行且止却徘徊。水平似镜笼堤去，云怪如山压树来。幽响到帘枫叶下，远香分槛稻花开。一丝引得秋江味，新煮鲈鱼有四腮。
独夜
作者：曹玘
朝代：清
体裁：古风

风静千松闲，月明众山朗。独坐观此心，悠然隔尘想。万象复何有，一叶檐前响。至理不可见，空中若来往。惟看山头云，道心与俱长。
瞽妪谈命
作者：曹玘
朝代：清
体裁：七言绝句

富贵功名似梦中，人难推算理难穷。朦胧原是先天数，更遣朦人说吉凶。
秋居漫兴呈冯立中父母
作者：曹玘
朝代：清
体裁：七言律诗

藕花香细月痕微，薄雾生凉欲湿衣。壁后愧穿灯自照，淮南悲见叶初飞。醉忘世态常愁醒，饱看溪云可疗饥。虫响正多惊客梦，又闻络纬上秋机。
秋晚忆子求弟长安无信
作者：曹玘
朝代：清

万家砧杵动孤城，物候堪悲梦也惊。蟋蟀半墙秋有韵，芭蕉一榻雨无情。风生易水歌难继，雪下梁园赋可成。汀柳渚芦云漠漠，不知游子滞何程。西亭别酒醉斜曛，何日临觞不忆君。晓对好山难远寄，夜拈险韵与谁分。故园芳草更衰草，客路秋云又冻云。落月半帘寒未梦，一声悲雁怆离群。
秋晚忆子求弟长安无信·其一
作者：曹玘
朝代：清
体裁：七言律诗

万家砧杵动孤城，物候堪悲梦也惊。蟋蟀半墙秋有韵，芭蕉一榻雨无情。风生易水歌难继，雪下梁园赋可成。汀柳渚芦云漠漠，不知游子滞何程。
秋晚忆子求弟长安无信·其二
作者：曹玘
朝代：清
体裁：七言律诗

西亭别酒醉斜曛，何日临觞不忆君。晓对好山难远寄，夜拈险韵与谁分。故园芳草更衰草，客路秋云又冻云。落月半帘寒未梦，一声悲雁怆离群。
莲花峰早起与印上人
作者：曹玘
朝代：清
体裁：古风

欲曙未曙候，空山无可名。但见鸟飞处，淡然秋云生。烟霞多变态，若与群峰争。涧响共趋壑，并作新泉声。即此旦暮气，将以移人情。
蒹葭在野终岁仰以为薪春叶初肥马食殆尽诗以戏之
作者：曹玘
朝代：清
体裁：七言绝句

莫因秋水惜蒹葭，天马从来产渥洼。但问月明吹笛夜，扁舟何处看芦花。
贫居秋夜咏怀
作者：曹玘
朝代：清
体裁：古风

一日不读书，便觉肺腑俗。一日不看山，便觉眉宇促。万山千卷书，平生愿应足。丘壑虽在胸，举步何多局。文字徒充肠，难易一囊粟。此意逢解人，夜阑同秉烛。
送友人山中别业索赋
作者：曹玘
朝代：清
体裁：古风

松树千株影千叠，石上松花纷可拾。溪风入谷松声寒，独掩松关理清业。幽人带露烘晚茶，稚子临阶扫残叶。短篱萝屋啼晴鸠，小架豆苗飞野蝶。漫歌秋水马蹄篇，小展来禽青李帖。朝眠喜对山满楼，夜醉狂吟诗一箧。看云无事出门寻，经岁茅檐挂双屧。
人日贵阳作
作者：曹申吉
朝代：清

故里今年别，殊乡昨日春。看云遥爱日，纪岁乍逢人。泽国湘沅外，山城魑魅邻。野梅初应候，寒雨几经旬。赤帖千门换，雕题百帐驯。彩幡迎楚雁，铜鼓赛苗神。瘴疠崎岖地，艰危老大身。已甘沦井鬼，无复绘麒麟。蓂荚重开子，椒盘屡荐辛。牂牁天更远，屈贾吊何频？暖律回穷谷，浮生托大钧。友朋偕僰道，词赋动芳辰。鬓好观青镜，心期理白蘋。凤楼歌舞处，望断属车尘。
听歌者周生
作者：曹申吉
朝代：清

参军绝技出天然，曾侍开元供奉筵。几部《龟兹》零落尽，至今人识李龟年。
宛丘春日行
作者：曹申吉
朝代：清

欲雨不雨春色深，青青嫩草俯墙阴。几树繁花开欲尽，一丛弱竹不成林。竹影花光时映水，鸟飞未动声先起。忆向江边怨去年，却来湖上思千里。湖上韶华正可怜，绕城春水尽渔船。鸥鹭自随云上下，楼台直共水沦涟。堤上谁家新种柳，袅袅游丝纷左右。燕至欣逢上巳前，莺啼已过清明后。上巳清明烟色浓，太皞陵畔数株松。宛丘自有西湖乐，梦里青峰三四重。
楚南
作者：曹申吉
朝代：清

偶向潇湘听断猿，斑斑千载泣龙孙。楚南近日苍生泪，不是当年帝子痕。
武昌杂诗
作者：曹申吉
朝代：清

隔岸晴川影，帆墙触浪奔。禹功江汉大，楚俗鬼神尊。地湿阴常盛，天低日易昏。荒洲犹寂寞，词赋拟《招魂》。
湘阴
作者：曹申吉
朝代：清

萧瑟黄陵庙，依依帝子灵。渚边蘋自白，湖外草犹青。云薄纷遥岫，烟寒隔浅汀。当年虚《九辨》，高咏有谁听？
不寐
作者：曹相川
朝代：清

宵短难成梦，堂虚易受风。吟螀来远近，饥鼠过西东。百行修成道，三餐逼作翁。侧身天地阔，又见曙光红。
东圃纳凉
作者：曹石
朝代：清
体裁：五言律诗

曲沼流香细，横桥拱带斜。永怀天地静，幽订水山佳。敷坐傍池草，凌霄飞柳花。小亭孤落日，归路数栖鸦。
亦资晚眺
作者：曹石
朝代：清
体裁：五言律诗

落日青山外，孤烟暮雨中。溪田新涨白，山隰野花红。车马荒茅月，牛羊牧笛风。悠悠逢野叟，随意话西东。
仲夏幽居
作者：曹石
朝代：清
体裁：七言绝句

曲径深深掩绿苔，小窗红映石榴开。帘垂镇日无人到，惟有闲云自往来。
再游城东小圃
作者：曹石
朝代：清
体裁：七言律诗

随芳喜复过东垣，紫燕呢喃画栋新。婀娜烟痕垂细柳，潆洄水色漾青蘋。白头吟碎黄鹂舌，红雨飞残粉蝶春。好景逼真随处有，徐熙可是画中人。
初冬同东河卓山游圣严寺二首·其一
作者：曹石
朝代：清
体裁：五言律诗

梅信探何处？闲投古寺看。山深人迹少，树老鸟声寒。空殿炉香寂，疏林枫叶丹。欲归情未已，断碣斜阳残。
初冬同东河卓山游圣严寺二首·其二
作者：曹石
朝代：清
体裁：五言律诗

丹信报青枫，连镳出郡东。野田新稻黑，山路夕阳红。古寺藏深树，疏钟透晚风。坐来无俗虑，心彻梵云空。
十五夜对月怀杜东河卓夫
作者：曹石
朝代：清
体裁：五言律诗

琳琅双玉树，的的系余思。明月初更后，孤灯独坐时。三秋诗再读，佳士传空批。旧雨何宵共？联床话别离。
城东小圃晚眺
作者：曹石
朝代：清
体裁：七言律诗

几点凌空缀落霞，栏杆小立性偏赊。春风双语空梁燕，落日孤栖老树鸦。半亩池塘飞柳絮，一汀烟雨湿桃花。裁诗未敌阳春曲，归路逢人手亦叉。
孟夏与杜东河张佐衡高逊斋饮城东小圃
作者：曹石
朝代：清
体裁：五言律诗

莺老长杨苑，人游短槿门。方池临小钓，草砌坐雄论。暮雨高低树，斜阳出没村。幽期须莫负，相与罄金樽。
宝剑
作者：曹石
朝代：清
体裁：古风

曾结大梁客，簏簌霜搏金。匣中三尺水，照见古人心。犀象久不断，时时作龙吟。不遇张华辈，原甘汉水沉。
宿白水偶成
作者：曹石
朝代：清
体裁：七言律诗

野茨荒烟暮色赊，斜阳招我晚停车。山于雨后浮晴翠，天正晴初散绮霞。百尺楼登人去国，八千愁寄梦归家。休怜筦库无欧季，空绊盐车白鼻騧。
富水晚兴
作者：曹石
朝代：清
体裁：五言律诗

薄暮秋江岸，蘋风起渐微。临流梳石发，依浦拾鱼衣。晚树翳寒寺，虹桥带落晖。孤霞天外举，水际鹭鸥飞。
惜春三首·其一
作者：曹石
朝代：清
体裁：七言绝句

东风忽自天上来，桃花李花处处开。我记花开九十日，看花何止数百回。
惜春三首·其三
作者：曹石
朝代：清
体裁：七言绝句

花片而今踏作泥，依依俯仰系人思。惟馀蝴蝶满芳草，缱绻留春飞去迟。
惜春三首·其二
作者：曹石
朝代：清
体裁：七言绝句

才见城北桃花红，又见城南梨花空。一次看花一惆怅，愀然把酒临东风。
易隆晚眺
作者：曹石
朝代：清
体裁：七言律诗

暝烟袅袅篆巃嵷，万里关河野望中。涧草新舒流水碧，岩花碎点落霞红。人归古戍斜阳冷，树匝栖乌暮色空。无数柔杨遮驿路，萧萧班马晚鸣风。
春居怀杜东河
作者：曹石
朝代：清
体裁：七言律诗

十年萍梗泛游踪，尔我交情淡亦浓。百里梦魂牵落月，五更风雨动孤钟。人居槿叶经回处，门掩梨花第几重？到底此心关不住，时将疋马拟花封。
春晚独坐
作者：曹石
朝代：清
体裁：五言律诗

碧户暝烟合，恹恹绕梦思。伤春慵作赋，病酒懒裁诗。山近云归易，墙高月到迟。一时群动息，静境少人知。
春望
作者：曹石
朝代：清
体裁：五言律诗

寄情临极浦，徙倚欲无言。野水开明镜，孤云起石根。绿杨悲戍客，芳草怨王孙。此际消愁意，还须酌酒樽。
晓发易隆
作者：曹石
朝代：清
体裁：五言律诗

仗策驱金马，遥辞万里亭。讵同鹏举翮，聊共鹤轩翎。驿树翳残月，骊驹嘶晓星。踌躇追昨梦，依约绕萱庭。
月夜独坐
作者：曹石
朝代：清
体裁：七言律诗

浮云不滓飏虚空，明月遥窥一亩宫。苔润碧痕初过雨，竹留清韵不因风。吟毫蘸秃原成癖，蠹简翻残未见功。废井如心心更废，十年真负夜灯红。
梅花
作者：曹石
朝代：清
体裁：七言律诗

只合江南独擅名，茅斋清瘦惬幽情。湘帘暮卷寒初小，瑶砌疏横月正明。香玉壶中春一片，梨花院里梦三更。更馀冷趣无人觉，半卷寒窗续旧盟。
王嫱
作者：曹石
朝代：清
体裁：七言绝句

谁谓千金误画工？汉家天子款夷戎。而今青海留明月，剩有琵琶一曲风。
留题蒋汝霖先生山居四首·其一
作者：曹石
朝代：清
体裁：七言律诗

十里皋原碧草晴，云林葱翠郁岗平。山阳门巷翛然静，愚谷峰峦如此清。乳石窦边看戏蝶，柔杨堤上听鸣莺。醉乡滋味沧洲兴，五斗从君学解酲。
留题蒋汝霖先生山居四首·其三
作者：曹石
朝代：清
体裁：七言律诗

真对无怀与葛天，箨冠藤杖致如仙。临风欲作苏门啸，拜石何妨米老颠。腹有诗书神自静，心无竞尚志仍坚。《黄庭》一卷千钟酒，笑倚青松带醉眠。
留题蒋汝霖先生山居四首·其二
作者：曹石
朝代：清
体裁：七言律诗

陶令生平好读书，归开三径作幽居。真能延客陈家酝，恰称供厨膳野蔬。满壁琳琅侵坐碧，一庭花鸟映窗虚。澜翻许我探书窟，拂简时时坠蠹鱼。
留题蒋汝霖先生山居四首·其四
作者：曹石
朝代：清
体裁：七言律诗

临流亭子枕青山，尽我疏狂镇日闲。明月枕床文佩错，琅玕拂户翠痕斑。总无尘俗来胸次，饶有诗情到座间。安得遂超风外翮，德邻朝暮接商颜。
病中幽居
作者：曹石
朝代：清
体裁：七言律诗

看过梨花复海棠，牡丹庭院有馀香。正当抱病经春雨，恰好将愁对夕阳。草色当帘浮软碧，花枝入户透清芳。无弦琴韵声声古，此意难同俗耳商。
登东城楼
作者：曹石
朝代：清
体裁：七言律诗

独撑只眼眺春风，俯瞰高楼雉堞雄。一发青山三楚外，半轮红日五云中。夹城花柳繁于锦，坼地江河曲似弓。不用临风怀谢令，依稀五尺与天通。
秋宵
作者：曹石
朝代：清
体裁：七言律诗

玉漏萧条短烛红，隔帘秋信老梧桐。无人庭院三更月，送笛楼台一曲风。漫听寒砧催白露，徒惊客序落丹枫。间投古卷斜窗立，万里星河耿太空。
秋日包美成留饮山村
作者：曹石
朝代：清
体裁：七言律诗

溪桥断处见孤村，泉石翛然静不喧。张谷白云流满地，陶家寒柳列成门。新炊香稻宜枵腹，初熟山醪满素樽。落日淡横归路里，寒鸦飞尽暮烟昏。
秋日感怀
作者：曹石
朝代：清
体裁：七言律诗

白驹身世莫徜徉，苍狗功名付渺茫。一卷若为投老计，千金真负少年场。相如赋就争传识，何逊诗成只自伤。欲向西风舒感恻，恼人归雁几斜阳。
菊秋侍家大人游城东射圃二首·其一
作者：曹石
朝代：清
体裁：五言律诗

东皋叨鲤对，落日淡横秋。树自何年古，堂从此日幽。翎花飞小的，凤饼试寒流。薄暮山凝紫，何妨作小留。
菊秋侍家大人游城东射圃二首·其二
作者：曹石
朝代：清
体裁：五言律诗

高隼横秋迥，孤云入暮微。连甍迷远嶂，曲槛带斜晖。数点寒鸦去，一行牧竖归。将还仍复立，黄叶正纷飞。
蔡文姬
作者：曹石
朝代：清
体裁：七言绝句

阿瞒何事解怜才？赎向黄云塞上来。十八拍中声欲绝，翻教遗恨及婴孩。
虞姬
作者：曹石
朝代：清
体裁：七言绝句

四壁萧萧尽楚歌，虞兮歌罢欲如何？霸图已尽无生气，独有红颜慷慨多。
西施
作者：曹石
朝代：清
体裁：七言绝句

乌啄东来遂沼吴，荒台麋鹿话姑苏。可怜水殿荷香日，正是偏舟泛五湖。
过老鸦关
作者：曹石
朝代：清
体裁：五言律诗

地迥古猿宅，攀援百级高。云荒千古壑，藤老万年条。庄蹻遗墟在，罗施故险遥。便将临绝顶，人语傍青霄。
送陈秀五游滇南
作者：曹石
朝代：清
体裁：七言律诗

骊驹冲破不周风，越隽山川万里雄。野雪消残迷楝叶，白云寒尽见丹枫。天开鸟道千重外，地转盘江一线中。花信到时君亦到，好凭飞鲤溯虚空。
雪中饮南堤小楼
作者：曹石
朝代：清
体裁：七言律诗

几树丹枫抱小楼，一时风物更添幽。聊将残雪三冬梦，寄与梅花一片愁。白石桥边流水外，黄茅屋底玉溪头。鹔鹴裘典临邛酒，谁识相如是倦游？
小村即事
作者：曹祯骥
朝代：清
体裁：七言律诗

寂寂空林去未回，孤飞一雁独徘徊。移舟入浦分流水，横笛当风碎落梅。残树花边新出笋，野萝梢上旧成苔。醉渔野外知何意，歌笑方停月已来。
九日集君山
作者：曹禾
朝代：清

春申旧壤足相于，秋色佳哉老眼舒。片影随阳衔稻雁，乱篷收港落潮鱼。清歌欲补莺簧好，游榼纷看水绘如。天半无风齐脱帽，生嗔华发白无馀。
再寄郑山公
作者：曹禾
朝代：清

隔岁书来带雪花，悠悠云树思无涯。梦回海国如闻雨，春近茅檐更忆家。刀鲚风腥鹅鼻涨，银鱼潮落马驮斜。江梅次第开官阁，倚槛诗成放早衙。
君马黄
作者：曹禾
朝代：清

君马黄，我马白，二马同逐我马劣。君行直上层霄去，我马垂头太行陌。饥来日晚历峻坂，欲上不上筋骨折。解却金羁纵大荒，更与瑶池饱刍秣。奔云掣电须有时，嘶向天门会相及。
和田郎中雯移居韵
作者：曹禾
朝代：清
体裁：古风

牛腰书卷堆驴车，壮观那似贫人家。卜居何苦入深巷，潜藏幽僻如麇麚。扫阶不许蚁行垤，开轩正见蜂排衙。木鱼粥鼓沸僧舍，幡幢隐约随风斜。布囊早籴太仓米，胆瓶閒插东篱花。篝灯荧荧照无寐，摊书夜读惊栖鸦。昔人行事不称意，便举如意空中挝。耽心古淡亦可笑，娱神何处寻灵娲。
庸山诗为张庸庵赋
作者：曹禾
朝代：清

安石揪枰陆羽茶，辋川山色镜湖花。尊前风月应无价，日草新诗付酒家。
怀古
作者：曹禾
朝代：清

朝上太行山，暮过金台宿。行路莫辞难，人情多反覆。往时金石交，相期共式谷。云泥倏焉分，颜色变亦速。我本蓬蒿人，自有升斗禄。长揖谢王侯，岂受仆隶畜。鹓鸾自翱翔，燕雀自栖伏。长安多风波，君子慎自牧。
拟唐人宫怨
作者：曹禾
朝代：清

十五入深宫，盈盈百花中。芳年恒自惜，旖旎当春风。深宫日如电，荏苒繁华变。二九已当头，君王难识面。粉黛易相亲，谁为国色人。昭阳欢宴月，兼照翠眉颦。长门人已老，难比羊车草。薄命不须嗟，客颜我偏好。
毗陵观竞渡
作者：曹禾
朝代：清

曾上蓬莱最上头，箫韶云际见龙舟。暂留乡国逢华宴，不愧江湖作浪游。彩鹢竞时歌吹乱，锦标夺罢水云浮。翠钿戏袖饶行乐，谁问灵均万古愁。
沙定峰喜予归里叠韵见赠奉答
作者：曹禾
朝代：清

君归枌树里，我出帝王州。各有千秋事，谁争万户侯。相看惊鬓发，此会足春秋。莫洒忧时泪，中年不任愁。
渡江东河伯
作者：曹禾
朝代：清

斡时无计叹飘蓬，家在蒹葭南浦东。归思不同流水缓，烦君赠我一帆风。
病中书怀
作者：曹禾
朝代：清

秋色淹高枕，萧疏镇日闲。官贫人不问，性冷病相关。深雨成空谷，虚亭对远山。岩峦时入梦，适兴一跻攀。
癸丑除夜
作者：曹禾
朝代：清

寒气尽随春气发，狂飙送腊岁将新。薄攒炉火难温酒，遍借朝衣不称身。吹角羽林闲枕甲，建牙朱邸待推轮。萧条深巷严更永，爆竹无声犬吠频。
秋夜述怀
作者：曹禾
朝代：清

空林叶摵摵，野犬声狺狺。徬徨忽四顾，中夜感古人。鸿濛讵不乐，乌用施经纶。才贤既当权，造化辞苦辛。雷雨亦待治，云物非空陈。自有济世功，千古劳其身。牵犊者谁子，高蹈遗斯民。
答无锡吴伯成
作者：曹禾
朝代：清

春风频嚏客心惊，知赋停云季子成。水郭大都凄乳燕，溪山谁与听啼莺。援琴有操时招隐，细雨无尘想劝耕。为报别来相忆苦，风流文采不胜情。
读书漫园文成示友
作者：曹禾
朝代：清

少小爱书史，不拟文人名。开卷得大旨，颇识治乱情。为学既已疏，作吏非所营。需次就閒旷，考究搜精英。朴蔌背时肖，淡泊与古迎。忽然涨胸腹，山岳时煎烹。纸墨泻不尽，触处闻砰硁。君来有何慕，值我诗文成。晶光倏开阖，瞠也两目横。纵使太牢美，不敌天葩清。酌酒共赏之，身世浮萍轻。
读双江倡和集作·其一
作者：曹禾
朝代：清
体裁：七言绝句

曾侍高唐赋笔奇，重来楚泽骋新辞。无端十八滩头水，流出双江倡和诗。
读双江倡和集作·其三
作者：曹禾
朝代：清
体裁：七言绝句

我望庐山二十年，至今尘土隔青天。输君行役能相访，几首新诗众口传。
读双江倡和集作·其二
作者：曹禾
朝代：清
体裁：七言绝句

宾从风流一代才，清吟同上郁孤台。金精山里高眠客，披著荷衣入座来。
送友人还金陵
作者：曹禾
朝代：清

屑瑟秋风送客装，萧条木落更神伤。满天欲雪尊无酒，昨夜初寒雁叫霜。马足远冲黄叶路，吟声徐入白鸥乡。江南景物关情甚，烟雨秦淮梦里长。
送周翼微入燕
作者：曹禾
朝代：清

良朋多北去，江左欲群空。破褐迎宾雁，虬髯卷朔风。山川余钜鹿，人物半新丰。莫便将琴碎，金台有俊雄。忽忽一杯酒，茫茫万里情。草间从放浪，异地惜身名。词赋能华国，江湖已罢兵。凭君寄诸子，努力致公卿。
送周翼微入燕·其一
作者：曹禾
朝代：清

良朋多北去，江左欲群空。破褐迎宾雁，虬髯卷朔风。山川余钜鹿，人物半新丰。莫便将琴碎，金台有俊雄。
送周翼微入燕·其二
作者：曹禾
朝代：清

忽忽一杯酒，茫茫万里情。草间从放浪，异地惜身名。词赋能华国，江湖已罢兵。凭君寄诸子，努力致公卿。
送梵林上人东游兼柬钱黍谷先生陈其年同学
作者：曹禾
朝代：清

自笑诗多蔬笋气，近来常伴梵公吟。秋潮红蓼江边棹，夜雨青镫世外心。忽系麻鞋追去雁，尚挥松柄落空砧。东行傥遇陈惊座，为说相思苦滞淫。
送魏相国假还
作者：曹禾
朝代：清

争羡功名发未皤，乞身强健恋烟萝。神仙宰相能兼少，钟鼎山林较孰多。采药正逢黄独长，休粮重许赤松过。如何解得苍生望，霖雨朝朝仰润河。
城隍庙舒啸堂联
作者：曹秀先
朝代：清
体裁：联

县析昆山，此地可名瑶圃；人来子美，有亭重问沧浪。
玉芝
作者：曹秀先
朝代：清

秘感敷神草，幽元洞《孝经》。仙人渺踪迹，芝阁閟仪形。玉叶云心冷，琼盘雨意冥。可堪四十载，灼灼未凋零。
赠徐西湾联
作者：曹秀先
朝代：清
体裁：联

前生慧业摩麟角；六世清声冠凤池。
赠曹文埴联
作者：曹秀先
朝代：清
体裁：联

韩愈官为右庶子；庄周篇有大宗师。
阴云
作者：曹秀先
朝代：清

欲雨复不雨，云气郁寒阴。飕飕远风起，飘散吹平林。阳乌敛飞焰，高隐层霄岑。韬光黜外视，而无尘埃侵。自然得所养，沐浴江海浔。此时如水镜，罔象堪幽寻。
雄县舟中
作者：曹秀先
朝代：清

绕城一水自弯环，野色云容各自閒。便当乘槎溯天汉，眼中少个是名山。
不寐
作者：曹秉哲
朝代：清

春来愁易觉，况值雨侵帷。运蹇孤名早，心闲怪梦迟。柝延将尽夜，镫了未安诗。渐老豪情减，闻鸡总不知。
和吴梅村宫扇
作者：曹秉哲
朝代：清

宣皇避暑通明殿，碧槛丹幮开四面。照夜谁呈越国珠，招凉思换齐家扇。南内宫中御制奇，良工雕刻采章施。薄缫蛱蝶千丝茧，柄削珊瑚二尺枝。丁歌甲舞看不足，匣启玻璃环佩玉。纱晕轻摇烛焰红，罗纹细叠帘波绿。五月皇都富贵城，榴花十里晓霞明。昭容带醉交钗影，侍女承欢动钏声。离宫宴罢樱桃熟，一卷《豳风》挥汗说。九华殿角南薰来，在抱冰壶两清绝。禁苑颁传赐近臣，阁门携谢拜恩新。雉尾移来云五色，蛾眉捧出日双轮。水晶帘卷烟如绣，玳瑁筵开花献寿。入手争夸书画名，回头翻笑蒲葵陋。幽赏由来惬圣衷，清凉世界画屏中。银床冰簟芙蓉梦，雾鬓烟鬟茉莉风。玲珑绝代翻新式，转眼繁华增太息。一自秋风怨洛城，残纨断竹无人识。桐叶纷飞夕殿凉，菱花瘦损美人妆。彩线空教金凤系，丹符徒把玉麟张。旧宫零落新宫废，遗物摩挲悲割爱。宝匣萧条蠹粉残，华箱寂寞鱼鳞碎。苦忆君恩祇自哀，雕红镂翠总成灰。祇今惟有南楼月，犹似当年扇影开。
归乌曲
作者：曹秉哲
朝代：清

天涯一只惊霜乌，欲归望远心踟躇。踟躇不归问何意，答言恐负高飞志。高飞壮志难遽酬，可怜倦翮无时休。不如株守故林侣，饮啄翱翔得自主。吁嗟乎！乌不归兮栖何之？乌竟归兮哺何资？将归未归两难决，愁煞斜阳欲暮时。暮景人间容易变，及时归去乌莫恋，巢中老乌泪如霰。
移家
作者：曹秉哲
朝代：清

十载匆匆疾若驰，一身泛泛渺何之。家如客燕频营垒，官似残蝉又过枝。检点琴书余长物，流连花竹胜前时。闲云一出浑难驻，惆怅还山未有期。
苔
作者：曹秉哲
朝代：清

地老天荒处，无人有绿苔。空山閟秋色，大造出闲材。罽细雨丝织，衣轻风剪裁。可怜花落尽，幽径为谁开。
题孙忠靖公遗像并墨迹诗册
作者：曹秉哲
朝代：清

无计挽乾坤，悲风吊雁门。尺书徒促战，一剑痛衔恩。竹寺诗中影，萧关月下魂。至今生气在，成败不须论。人误天尤厄，身亡国亦休。血膏沙草碧，泪涌雨霖愁。忠愤偕儿女，清凉负壑丘。遗篇谁解唱，榆塞鬼吟秋。
题孙忠靖公遗像并墨迹诗册·其一
作者：曹秉哲
朝代：清

无计挽乾坤，悲风吊雁门。尺书徒促战，一剑痛衔恩。竹寺诗中影，萧关月下魂。至今生气在，成败不须论。
题孙忠靖公遗像并墨迹诗册·其二
作者：曹秉哲
朝代：清

人误天尤厄，身亡国亦休。血膏沙草碧，泪涌雨霖愁。忠愤偕儿女，清凉负壑丘。遗篇谁解唱，榆塞鬼吟秋。
佛山经堂寺联
作者：曹秉浚
朝代：清
体裁：联

地辟三摩成佛界；天留一塔镇禅山。
夏夜与龚定庵王子若豫园话月子若为作图
作者：曹籀
朝代：清

一榻卧花阴，瀼瀼露满襟。小园今夕话，明月故乡心。海内论交晚，生平感遇深。隔邻弦管急，怆我独清吟。
秋日
作者：曹素侯
朝代：清

梧桐一叶早惊秋，鹤梦留人尘梦收。情逐绮云飘玉宇，心随碧落荡银钩。浪游清院难消日，偷上层楼未敢愁。空忆旧时衣带缓，不胜遥夜泪重流。
初秋登黔灵赠瞿脉上人
作者：曹维城
朝代：清

黔山精舍好，相对有名僧。道悟无生妙，禅参最上乘。茶煎涧中水，香霭佛前镫。不许尘凡到，云岚护几层。
漫咏
作者：曹翰田
朝代：清

小圃不半亩，草树交蒙茏。荷锄理荒秽，亦加斤斧功。稍稍见条理，兰菊成芳丛。就中有特立，翠柏柯如铜。其旁接密荫，蔼蔼青梧桐。梧桐易摇落，柏劲凌寒冬。
碎石岭
作者：曹翰田
朝代：清

石磴何盘纡，烟萝相映护。仰陟双峰凹，俯窥一线路。泉声鸣幽涧，鸟道出高树。隔岭有数村，疑向桃源住。
挽左宗棠联
作者：曹耀湘
朝代：清
体裁：联

声称勇智，实极慈仁，勋德远过曹武惠；仓卒指麾，纵横运量，微生欣睹范希文。
挽曾国藩联
作者：曹耀湘
朝代：清
体裁：联

天挺人豪，经文纬武；道随运往，生荣死哀。
放舟夜归
作者：曹耀珩
朝代：清

霞散澄江绮，风微浪不生。前山衔落照，远水浸孤城。客意偏宜晚，渔舟信是轻。谁家茅屋近，隐隐读书声。
挽张百熙联
作者：曹耀琨
朝代：清
体裁：联

国事已属吕公著；天下同哭韩荆州。
石州慢·访叙彝上人
作者：曹臣襄
朝代：清

瘦石欹青，斜照敛黄，山似烟幌。闲寻松径，横披老干，若虬龙样。薜萝幽处，拂藓转入斋厨，斜廊活火煎茶响。晚磬数声传，看经幡低荡。神往。岩花争发，好鸟频啼，最高峰上。崖际飞来雪瀑，宛翻银浪。一编贶我，琢就几许新词。清如玉露流仙掌。更许饷银桃，到今朝还想。
小园晚眺
作者：曹蔚文
朝代：清

小园何处堪閒眺，薄暮云峰锁断虹。几点鸦沈残柳日，数声蝉噪晚梧风。
舟中
作者：曹蔚文
朝代：清

帆挂清江迥，连天秋水长。烟波千万里，何处是潇湘。
汀州试院双柏数百年物也李铁梅学使同年首赋一律余为继声
作者：曹衔达
朝代：清

独爱清风倚绿阴，托根岂必在山林。敢因盘错矜名节，还对冰霜矢素心。炎海苍茫犹带甲，兰台飒爽此披襟。眼中大树飘零尽，七字低徊老杜吟。
舟行和铁梅
作者：曹衔达
朝代：清

金戈铁马共秋声，酾酒镫前剑欲鸣。人自寂寥滩黯淡，疏星残月远山明。
秋日题爱吾庐绝句
作者：曹裕
朝代：清

群花粲粲逞幽姿，独傍南窗徙倚时。一种相思人未识，断肠花发自吟诗。
郭频伽病起怀人图
作者：曹言纯
朝代：清

客里无人共酒卮，药囊题罢复题诗。一年几日阑门住，转忆匡床卧病时。
题花南老屋
作者：曹言纯
朝代：清

重画春风旧钓矶，药畦花町已全非。南邻父老犹能记，红板桥东白板扉。
一丛花·并蒂莲
作者：曹贞吉
朝代：清
体裁：词

碧幢翠盖舞风轻。照水两亭亭。金塘好暖鸳鸯睡，孤飞下、宿鹭还惊。汉殿双栖，江东并嫁，一样晓妆明。更疑人傍楚皋行。解佩悄无声。红衣对拂光凌乱，平分取、玉露金茎。臂是同弯，心怜共苦，丝引暗愁生。
一寸金·咏长平遗镞
作者：曹贞吉
朝代：清

数点寒铓，入眼离离土花碧。是咸阳王者，神兵亲铸，沉沙千载，耕夫重得。黯黮黄金色，试磨洗、犹堪穿石。笑平原、计误冯亭，围合邯郸几轻掷。暗想当年，武安初将，疾声撼赵壁。早沙虫猿鹤，一军都化，粘云衰草，战场如昔。鬼哭西风里，最惨澹、天阴月黑。乍摩挲，线齿银阑，怕带青磷迹。
乌夜啼·咏水葱，用葱字韵
作者：曹贞吉
朝代：清

琅玕出水玲珑。郁葱葱。好伴莼丝茭叶、雨声中。竹影织。苔痕湿。颤西风。比似个人眉黛、可相同。
九月十日子纶员外招同诸公东河泛舟作歌
作者：曹贞吉
朝代：清
体裁：古风

官河浩荡城东隅，舳舻衔尾舟人呼。五闸屹屹蓄水利，奔流直下跳圆珠。九日已过气萧瑟，田郎治具招我徒。方舟次第罗几案，琉璃色映红氍毹。微风舒舒旗脚转，波浪淡折靴纹粗。凫鹥乱流唼荇藻，枯杨夹岸森千株。欸乃声中鱼网急，恍惚身入江南图。溪桥小市足虾菜，人声往往杂燕吴。过峡滩平水清浅，牵以百丈驱两驴。诸君觞行乃无算，发狂大叫惊僮奴。潞河浮图倏在眼，峭帆恨不凌江湖。返棹扳萝登古堞，苍然秋色来平芜。夕阳欲下寒山紫，回光激荡纷有无。郊坛陵庙雄制作，风云惨淡群灵居。龙蟠虎踞势应尔，不然何以称皇都。结束短后上马去，城头暮笳吹呜呜。
催雪·珍珠兰
作者：曹贞吉
朝代：清

袅袅牵风，漙漙带露，窈窕最宜深院。恰闽海移来，龙宫几串。金谷堕楼姝丽，伴杜若、江蓠分娇面。鲛人泪滴，紫茎赪甲，都教开遍。开遍。含笑盼。任径寸蚌胎，让他香旧。羡瑟瑟、轻圆凉飔吹颤。莫向池塘顾影，怕泻入、红蕖寻难见。正◆鬌、妆晚珠娘，头上一枝微绽。
催雪·珍珠兰
作者：曹贞吉
朝代：清
体裁：词

袅袅牵风，漙漙带露，窈窕最宜深院。恰闽海移来，龙宫几串。金谷堕楼姝丽，伴杜若、江蓠分娇面。鲛人泪滴，紫茎赪甲，都教开遍。开遍。含笑盼。任径寸蚌胎，让他香旧。羡瑟瑟、轻圆凉飔吹颤。莫向池塘顾影，怕泻入、红蕖寻难见。正䰀鬌、妆晚珠娘，头上一枝微绽。
催雪·红梅
作者：曹贞吉
朝代：清
体裁：词

夕雨凝丹，晓晴着树，麂眼小篱如绣。喜照眼偏明，数枝窥牖。只恐春寒微重，费几许、燕支匀红皱。峰回路转，纷纷开落，武陵近否。清瘦。赪玉镂。看一片迷离，断霞铺就。甚真色、苧萝缟衣非旧。好伴吴娘记曲，碎颗颗、珊瑚盈怀袖。叹陇首。万点风飘，冷落绛绡时候。
催雪·红梅
作者：曹贞吉
朝代：清

夕雨凝丹，晓晴着树，麂眼小篱如绣。喜照眼偏明，数枝窥牖。只恐春寒微重，费几许、胭脂匀红皱。峰回路转，纷纷开落，武陵近否。清瘦。赪玉镂。看一片迷离，断霞铺就。甚真色、苎萝缟衣非旧。好伴吴娘记曲，碎颗颗、珊瑚盈怀袖。叹陇首。万点风飘，冷落绛绡时候。
八宝妆·咏未央宫铜奁
作者：曹贞吉
朝代：清

渭上西风，渔床晚照，铁网千丝初举。翡翠迷离光映水，一片苔痕凄楚。咸阳遗制，花天月地楼台，蜂黄蝶粉重重护。细字虫鱼绣断，依稀金缕。未央抛掷何年，昆吾村外，湿磷入夜偷聚。惯点缀、鲛宫眉妩，问飞燕、菱花曾贮。思伴侣、铜驼陌上，黄昏听尽潇潇雨。算流落人间，玉箱也出茂陵去。
八归·题其年填词图
作者：曹贞吉
朝代：清

散圣安禅，乌衣白袷，淡宕风流如许。酒旗戏鼓人间世，博得萧然驴背，须眉尘土。凌轹词坛三十载，写六代兴亡无数。翻墨沈、历落嵚崎，看海奔鲸怒。谁拂生绡作照，维摩清冷，坐对散花天女。三叠霓裳，一声河满，曲项琵琶金缕。问英雄红粉，可到相逢断肠处。想歌阑、深卮微劝，银甲春寒，水沉香慢炷。
兰陵王·送二舅之沅州
作者：曹贞吉
朝代：清

岭云白。湖草粘天弄碧。湘烟淡，沅水分流，弱柳丝丝罥行色。武陵南下驿。渐入桄榔瘴黑。鹃声里，铁骑连营，一发青山望京国。依依感畴昔。记巷口乌衣，门边霜戟。电光石火音尘寂。愁一肩行李，半林斜照，空祠榕暗啸木客。衡阳雁程隔。难觅。谢公屐。问橘井遗踪，郢雪荒宅，参军蛮府工书檄。念东第凄冷，北堂晨夕。寒螀啼彻，听砌语，助太息。
减字木兰花
作者：曹贞吉
朝代：清

三年伏枕。落拓无何惟日饮。柳七填词。减字偷声或有之。王孙驴背。古锦奚囊抛得未。不用伤神。大有长安失路人。
减字木兰花
作者：曹贞吉
朝代：清

偶然游戏。人道东方真玩世。君曰非狂。历落嵚崎也未妨。当年花底。斗酒双柑吾共尔。黄叶东村。车过难为腹痛人。
减字木兰花
作者：曹贞吉
朝代：清

当年绣虎。才子人称何水部。卧病沧江。三载茸城信杳茫。惟君知我。落落名场无一可。今竟何如。悔不同驱下泽车。
减字木兰花
作者：曹贞吉
朝代：清

戊申六月。万里惊心鳌背折。一夜罡风。只有才人瓦砾中。神仙诡异。露满金茎曾乞未。傲骨崚嶒。化作中林鬼火青。
减字木兰花
作者：曹贞吉
朝代：清

白云红树。一路秋虫相共语。几缕朝霞。遥指东溟是我家。长河百折。浪卷芦花堆似雪。舟子滩边。击汰扬舲横索钱。
减字木兰花
作者：曹贞吉
朝代：清
体裁：词

白云红树。一路秋虫相共语。几缕朝霞。遥指东溟是我家。长河百折。浪捲芦花堆似雪。舟子滩边。击汰扬舲横索钱。
减字木兰花
作者：曹贞吉
朝代：清

相逢济上。桂子三秋花始放。天碧槐黄。输却南丰一瓣香。禅房秋暮。挥手登车从此去。岁月侵寻。铃铎萧萧感我心。
减字木兰花
作者：曹贞吉
朝代：清

竹林未远。泉下定知怜小阮。今我来思。风雪时时梦见之。伤心伯道。住世何如归去好。仙路匆匆。一化丹砂误乃公。
减字木兰花
作者：曹贞吉
朝代：清

黄茅瘴雨。万里归来悲自语。梦里依稀。石发萝烟昼掩扉。磨厓草檄。幕府应徐斑管笔。离绪茫茫。何独鲰生感对床。
减字木兰花·天津道中
作者：曹贞吉
朝代：清

青衫羸马。野渡官桥谁问者。黄叶庄村，挂壁灯昏自掩门。连宵急雨。雁阵横斜天际去。丁字沽边，蟹簖鱼罾望渺然。
减字木兰花·杂忆
作者：曹贞吉
朝代：清

掀髯抵几。孤愤精神兼数子。磨蝎星辰。多难如君更几人。文章休论。一掷副车千古恨。五十年光。只与刘蕡共断肠。
卖花声
作者：曹贞吉
朝代：清

懒去报晨衙。净洗铅华。虚名那受锦堂挝。谁把山香翻一阕，落尽庭花。霜重冷蒹葭。萧瑟堪嗟。却疑三弄走寒沙。老矣岑牟无感慨，不用喧哗。
卖花声·丁巳清明
作者：曹贞吉
朝代：清
体裁：词

烟草似愁生。绿满长汀。隔墙一一卖花声。十日雨丝天作剧，渲染清明。林外乍啼莺。楼外峰青。东风拂面酒微醒。攲帽垂鞭何处去，淰淰寒轻。
卖花声·不寐口占
作者：曹贞吉
朝代：清
体裁：词

雨气没高林。庭院深深。流萤如豆草如针。又是嫩凉时候也，只欠疏砧。旧梦杳难寻。云水沈沈。海南花发土墙阴。斜月窥人人未起，冷浸孤衾。
卖花声·不寐口占
作者：曹贞吉
朝代：清
体裁：词

雨气没高林。庭院深深。流萤如豆草如针。又是嫩凉时候也，只欠疏砧。旧梦杳难寻。云水沉沉。海南花发土墙阴。斜月窥人人未起，冷浸孤衾。
卖花声·咏鼓子花腰
作者：曹贞吉
朝代：清
体裁：词

虚负此花名。听去无声。断云残雨过荒汀。摵摵凄凄闻响答，也欠分明。宜傍战场生。画角连营。青山不动气纵横。广乐钧天谁间作，溪畔芦笙。
卖花声·咏鼓子花腰
作者：曹贞吉
朝代：清
体裁：词

虚负此花名。听去无声。断云残雨过荒汀。摵摵悽悽闻响答，也欠分明。宜傍战场生。画角连营。青山不动气纵横。广乐钧天谁间作，溪畔芦笙。
卖花声·帘下美人影
作者：曹贞吉
朝代：清
体裁：词

对面尚参差。难慰相思。东风无力画帘垂。薄雾冥冥春未晓，掩映花枝。蝉影乱罘罳。似隔天涯。金钩双控是何时。独立窥人人不见，卷上些儿。